Unelmien Ecuador ja Galapagossaaret\nUnelmien Ecuador ja Galápagossaaret group-tour Ryhmämatka suomalainen matkanjohtaja\nUudet 2023 lähdöt\nAsiakasarvioinnit 4,7 | 121 arvioinnit »\nMatka alkaa Ecuadorin pääkaupungista Quitosta, jossa katselemme hyvin säilynyttä vanhaakaupunkia, joka kuuluu Unescon maailmanperintökohteisiin. Amazonin sademetsässä yövymme ekolodgessa, josta käsin teemme kävelyretkiä sademetsään ja vierailemme intiaanikylässä.\nOtavalossa käymme alkuperäisasukkaiden jälkeläisten muodostaman yhteisön luona, joka on erikoistunut maanviljelykseen ja käsitöihin. He ovat lisäksi taitavia soittamaan panhuilua, joka on tyypillinen soitin Andien vuoristoalueella.\nGalapagossaariin tutustumme risteillen pienellä ja mukavalla risteilyaluksella. Pääsemme näkemään Galapagossaaret mereltä ja maalta käsin. Lähde Albatrosin mukana tutustumaan Tyynenmeren kruununjalokiveen!\nTyyppi Kiertomatka, Risteily, Albatros Aktiivi\nValuutta US dollarit\nHelsinki – Quito – Otavalo. Quitsaton aurinkokello päiväntasaajalla.\nOtavalo. Paikalliset intiaaniyhteisöt, kraatterijärvi ja markkinat.\nOtavalo – Amazonia. Iltakävely sademetsässä.\nAmazonia. Vaellusretki sademetsässä ja vierailu intiaanikylässä.\nAmazonia – Papallacta Andien vuoristossa. Sademetsän kolibrit ja kuumat lähteet.\nPapallacta – Quito. Kaupunkikävely Quitossa ja Guayasamin-museo.\nQuito – Galapagos. Lento Galapagossaarille. Majoittuminen alukselle ja Santa Cruzin jättiläiskilpikonnat.\nGalapagos. North Seymour ja Mosquera – sinijalkasuulia ja merileijonia.\nGalapagos. Darwin Bay ja Prince Philip’s Steps Genovesan saarella. Punajalkasuulia ja merileijonia.\nGalapagos. Leguaaneja, galapagosinhiirihaukka ja merileijonia South Plazan ja Santa Fen saarilla.\nGalapagos. Kicker Rock ja Witch Hillin korallihiekkaranta. Lento Guayaquiliin. Kaupunkikierros ja kotimatka.\nHacienda Pinsaqui on espanjalainen tila 1600-luvulta, jossa asuminen on jo itsessään elämys. Hacienda sijaitsee Otavalon ulkopuolella, Imbabura-tulivuoren juurella ja on kauniin puutarhan ympäröimä. Hevoset kuljeskelevat ja laiduntavat alueella. Paikan omistajat ovat ylpeitä hevosten kasvattajia, ja heidän viihtyisässä baarissaan voimme nähdä kuvia hevosista ja palkinnoista, joita he ovat voittaneet vuosien varrella. Aamiainen syödään hotellin ravintolassa, ja siellä on mahdollista nauttia myös laadukas illallinen. Haciendassa on useita tilavia huoneita, joiden takat sytytetään iltaisin ja joiden tunnelma on täysin ainutlaatuinen. Hotellin yhteisissä tiloissa on käytössä ilmainen WiFi, valitettavasti yhteys on melko huono.\nTilavat huoneet on sisustettu samaan tyyliin kuin muukin hacienda. Huoneissa on kaksi erillistä vuodetta tai parivuode sekä takka tai sähkölämmitin, jottei yöllä tule kylmä. Tallelokero sijaitsee vastaanotossa.\n5 erikokoista ja eri lämpötilojen allasta, joissa on mm. vesihierontaa\nViehättävä hotelli sijaitsee Andien vuoristossa ainutlaatuisen páramo-ekosysteemin ympäröimänä. Hotelli tunnetaan sen geotermisistä altaista, jotka ovat nautinto keholle ja sielulle. Alueella on viisi geotermistä allasta ja yksi kylmäallas, jotka ovat vapaasti hotellin asiakkaiden käytössä (spa-hoidot ovat maksullisia).\nHotellin ympärillä on useita luontopolkuja, joita pitkin on mukava tutustua lähiympäristöön. Hotellissa on ravintola ja baari.\nLue lisää hotellista: http://www.termaspapallacta.com/\nViehättävät ja tilavat huoneet on varustettu lattialämmityksellä, puhelimella, tallelokerolla ja kirjoituspöydällä. Huoneissa on ilmainen WiFi. Kaikissa huoneissa on oma kylpyhuone, jonka varustukseen kuuluu hiustenkuivain.\nM/Y Solaris on moderni risteilyalus (rakennettu vuonna 2019), jossa on tilaa 16 matkustajalle. Risteilyaluksessa on 11 hyttiä, ja hytit sijaitsevat joko pää- tai yläkannella. Kaikissa hyteissä on ikkuna. Viihtyisissä yhteisissä tiloissa sekä sisällä että ulkona on mukava rentoutua ja katsella maisemia. Aluksella on ravintola, baari ja pieni lounge-alue sekä aurinkokansi.\n12 päivää 5.998€\n31-01-2023 12 päivää 5.998€\n12-09-2023 12 päivää 6.798€\n07-11-2023 12 päivää 6.198€\nLennämme Quitoon, Ecuadorin pääkaupunkiin. Saavuttuamme Quitoon ajamme Otavaloon, jossa yövymme. Otavalo sijaitsee Andien vuoristossa. Asukkaat ovat pääasiassa intiaaneja, Ecuadorin alkuperäisasukkaiden jälkeläisiä. Matkan varrella pysähdymme katsomaan Quitsaton aurinkokelloa, joka sijaitsee päiväntasaajalla. Päiväntasaajalla on Ecuadorissa hyvin erityinen asema: maa on nimetty päiväntasaajan mukaan (esp. ecuador) ja linja kulkee läpi Cayambe-tulivuoren, joka on korkein ja ainoa lumipeitteinen kohta koko päiväntasaajalla. Matkalla Otavaloon ohitamme Cayambe-tulivuoren läheltä.\nTänään käymme tutustumassa paikallisiin intiaaniyhteisöihin. Intiaanit ovat erikoistuneet maanviljelykseen ja moniin erityyppisiin käsitöihin, kuten esim. kudontaan. Jokaisella kylällä on omat kuvionsa, jotka kudotaan vaatteisiin. Monet tunnistaa päähineistä. Vierailemme muusikkoperheen luona. He näyttävät meille, kuinka he valmistavat panhuiluja, sekä esittelevät myös muita Andien seudun instrumentteja. Seuraava kohteemme on Cotacachi-Cayapasin kansallispuisto, jossa sijaitsee kaunis, smaragdinvihreä kraatterijärvi Cuicocha. Teemme vaellusretken kraatterille. Pääsemme nauttimaan upeista näkymistä järvelle ja ympäröiville vuorille. Pysähdymme Cotacachin kylässä, joka tunnetaan nahkatuotteistaan. Ehdit hyvin ostaa matkamuistoja, kun käymme paikallisilla intiaanimarkkinoilla: myytävänä on kudonnaisia, keramiikkaa, koruja, puutöitä ja paljon muuta.\nOtamme kurssin kohti Amazoniaa, joka sijaitsee Ecuadorin itäosassa ja jossa elää puolet maan nisäkkäistä. Kyse on Amazonin sademetsän osasta, jossa on helpoin liikkua. Metsässä viihtyy yli 500 lintulajia, perhosia ja apinoita. Tiedossa on hieno ajomatka läpi vuorten. Teemme pysähdyksiä matkan varrella, kunnes saavumme lämpimälle ja hedelmälliselle alangolle. Iltapäivän aikana saavumme Tenaan, jossa kanootit odottavat. Viimeiset 20 min matkaa tehdään kanoottien kyydissä. Majoitumme ekolodgeen. Ennen illallista lähdemme iltakävelylle tiheään sademetsään. Taskulampuin ja kumisaappain varustautuneina suuntaamme sademetsään lodgen lähistölle. Aistit terävöityvät, kun on pimeää, ja nopeasti huomaamme, että tähän aikaan vuorokaudesta metsässä käy vipinä. Taskulampun avulla havaitsee helposti hämähäkkejä, sammakoita, kummitussirkkoja ja muita pienikokoisia lajeja. Kävelyretken jälkeen syömme yhteisen illallisen.\nMikäli sää sallii, teemme varhain aamulla lyhyen kanoottiretken paikkaan, jonne papukaijat kokoontuvat syömään mineraalipitoista mutaa. Se auttaa niiden ruoansulatusta käsittelemään syödyt hedelmät ja siemenet. Puiden latvustoissa on usein satoja lintuja odottamassa tilaisuutta lentää alas ja syödä mutaa. Kanoottiretken jälkeen syömme tukevan aamiaisen, jotta jaksamme lähteä kohti päivän muita seikkailuja.\nSeuraavana on vuorossa 2 tunnin viidakkovaellus sademetsässä. Paikallinen luonto-opas kertoo, miten metsän kasveja voi hyödyntää. Näemme erilaisia hyönteisiä, lintuja ja – jos olemme onnekkaita – myös liskoja.\nEhdimme levähtää ja lounastaa lodgessa ennen vierailuamme kichwa-heimon luona. Kichwat esittelevät meille elämäntapaansa ja kuinka he ovat vuorovaikutuksessa sademetsän kanssa. Saamme tilaisuuden maistaa fermentoidusta maniokista valmistettua juomaa.\nSiirrymme kanooteilla Arajuna-sillalle, jonka luota jatkamme bussilla Andien vuoristossa sijaitsevaan Papallactaan. Matkalla pysähdymme Guango Lodgessa, joka sijaitsee sademetsäalueella, jossa voi nähdä kolibreja hyvin läheltä – jopa 14 eri lajia. Papallacta sijaitsee kauniilla paramó-ekosysteemin alueella 3 300 metrin korkeudessa. Täällä kasvillisuus on niukkaa, ja näkymät ovat kuin toisesta maailmasta. Majoitumme Hotel Termas Papallactaan, jolla on omia kuumia lähteitä ja laaja polkuverkosto – voit tehdä poluilla kävelyretkiä omaan tahtiisi. Vietämme iltapäivän hotellilla, jossa voit vapaasti valita rentoutumisen ja lähiympäristöön tutustumisen väliltä.\nTänään tutustumme Ecuadorin pääkaupunkiin Quitoon. Quito on jakautunut kahteen osaan: moderniin ja historialliseen. Keskitymme historialliseen osaan, joka on päässyt myös Unescon maailmanperintökohteeksi ja jota hallitsevat Espanjan siirtomaakauden aikaiset palatsit, rakennukset ja vaikuttavat kirkot. Aloitamme kaupunkikävelyn keskusaukiolta, Plaza de la Independencialta, jolla sijaitsee kaupungin katedraali. Yksi kohokohdista on jesuiittojen perustama kirkko La Campaña, jonka koristeluun on käytetty monta tonnia lehtikultaa. Päätämme kierroksen vierailuun El Panecillolla, joka on korkea kukkula keskellä kaupunkia. Sieltä on hienot näkymät yli vanhankaupungin ja jopa lähes 5 000 m korkealle Pichincha-tulivuorelle saakka.\nKäymme vielä Quiton kauneimmassa museossa, joka toimii kuuluisan taiteilijan Oswaldo Guayasaminin talossa. Esillä on laaja kokoelma hänen teoksiaan sekä tasokasta intiaanitaidetta.\nTänä aamuna nousemme varhain, sillä edessä on neljän tunnin lento Galapagossaarille. Laskeudumme Baltran saarelle, joka sijaitsee isomman Santa Cruzin kupeessa. Bussi vie meidät satamaan, josta siirrymme zodiac-kumiveneillä risteilyaluksellemme M/Y Solarisille. Asetumme hytteihimme ja syömme lounasta.\nAloitamme tutustumisen Galapagossaariin Santa Cruzin saarelta, jolla elää kiehtovia jättiläiskilpikonnia. Kumisaappaat (saamme ne paikan päällä) jalassa voimme kävellä mutaisille alueille, joilla kilpikonnat elävät. Meillä on tilaisuus päästä varsin lähelle niitä.\nLounas, päivällinen ja yöpyminen aluksella.\nNorth Seymourin saari on pääasiassa tasainen. Se on täydellinen pesimispaikka monille Galapagosin kauniille linnuille. Täällä elää useita fregattilintulajeja. Näemme komeita koiraita, jotka pullistavat kurkkupussiaan houkutellakseen naaraita. Saatamme nähdä myös kuuluisia sinijalkasuulia. Suulakoirailla on erikoinen keino tehdä vaikutus naaraisiin: ne esittelevät upeita jalkojaan tanssimalla kömpelösti. On hienoa nähdä näitä luonnon näytelmiä lähietäisyydeltä. Saaren rannoilla näkee lisäksi usein merileijonia, jotka surffaavat iloisesti isoilla aalloilla.\nNautimme lounaan aluksella. Sen jälkeen nousemme maihin Mosqueran saarella, joka sijaitsee Baltran ja North Seymourin välissä. Se on pieni saari, jolla on kallioita, riuttoja, koralleja ja ihastuttava hiekkaranta, jonka on valloittanut iso parvi merileijonia. Meille ranta on täydellinen paikka uimiselle ja snorklaukselle. Saarella elää lisäksi iso joukko lintuja, ja kallioilla voi nähdä erilaisia kalliorapuja.\nAamiainen, lounas ja illallinen sekä yöpyminen aluksella.\nGenovesan saaren romahtaneessa kraatterissa sijaitsee Darwin Bay, jonka halkaisija on yli 1,5 km ja joka on lähes 200 m syvä. Pieni alue on täynnä yllätyksiä, kun kuljemme pitkin korallihiekkaista rantaa, ylitämme karuja laavamuodostelmia ja puroja, ohitamme vuorovesialtaita ja saavutamme kallioiden huipun. Tässä rauhallisessa ympäristössä jokainen laji on löytänyt oman paikkansa ekosysteemissä häiritsemättä muita. Pikkukuovit ja harmaaviklot etsivät ruokaa aallokosta torkkuvien merileijonien vieressä. Vaikuttavat fregattilinnut ja punajalkasuulat rakentavat pesiään mangrovemetsään, jossa voi nähdä myös kerttuja, darwininsirkkoja ja matkijoita.\nIltapäivällä kohteemme on Prince Philip’s Steps. Ajamme zodiac-kumiveneellä pitkin kalderan itäreunaa, kunnes saavumme 25 m korkean kallioseinämän luo. Jylhä seinämä voi vaikuttaa musertavalta. Joskus olemme nähneet galapagosinmerikarhun tai jonkin merilinnun lepäämässä kallionkielekkeellä. Meidän on noustava maihinnousupaikalta jyrkät portaat ylös kallion laelle, jota palisanteripensaikko hallitsee. Punajalkasuulat käyttävät näitä paikkoja pesimiseen, jotta niiden ei tarvitse rakentaa pesää paljaalle maalle. Kun saapuu kallion reunalle, pensaikko avautuu ja kulkija pääsee nauttimaan huikeista näkymistä, merituulesta ja lukemattomien merilintujen hämmästyttävistä lentotaidoista. Seuraavaksi kuljemme galapagosinnaamiosuulien ohi ja saavumme lopuksi myrskykeijujen pesintäpaikalle. Mikäli olet katsonut tarkkaan, olet ehkä huomannut hyvän suojavärin omaavan suopöllön etsimässä ruokaa.\nTänään teemme unohtumattoman opastetun kävelykierroksen South Plazan saarella, joka on paras paikka nähdä kotoperäisiä maaleguaaneja. Ne ovat sekä kärsivällisiä että valokuvauksellisia poseeraajia. Saatamme nähdä myös ainutlaatuisia merileguaanin ja maaleguaanin sekoituksia.\nNoin 20 m korkean kallioseinämän huipulta näkee, miten aallot lyövät alhaalla rantakallioihin. Täällä myrskykeijuparvet ja ruskotiirat esittelevät huikeita lentotaitojaan, ja välillä näyttää siltä, että ne kävelevät aalloilla. Ota kiikari esiin ja koeta bongata suomutropiikkilintu, jonka pyrstö on siro ja pitkä ja joka harrastaa upeita soidintaisteluita. Näillä kallioilla pesii myös kotoperäinen yölokki.\nIltapäivän vietämme Santa Fen saarella, jota pidetään Galapagossaarista vanhimpana. Saarella elää iso joukko merileijonia, jotka eivät pelkää ihmistä – päinvastoin. Santa Fellä on mahdollisuus snorklausretkeen leikkisien merileijonien ja värikkäiden trooppisten kalojen kanssa. Saarella elää lisäksi joitakin Galapagossaarten kotoperäisiä lintuja: galapagosinhiirihaukka sekä matkijalintu\nKicker Rock on valtava kallionlohkare vähän matkan päässä rannikosta. Sen vieressä seisoo terävä pylväsmäinen järkäle. Kicker Rock kohoaa n. 150 m korkeuteen ja näyttää yhdeltä puolelta jättimäiseltä kengältä (siitä nimi, joka on suomeksi ”potkijakivi”) ja toisesta suunnasta nukkuvalta leijonalta (siitä espanjankielinen nimi Leon Dormido). Nautimme nähtävyyksistä matkatessamme kohti San Cristobalin saarta. Jos meillä on onnea ja pidämme silmät auki, saatamme nähdä mustekaloja, haikaloja ja vihreitä merikilpikonnia.\nNousemme maihin San Cristobalissa ja lähdemme kohti Witch Hilliä. Tärkein nähtävyys täällä on korallihiekkainen ranta, joka on upea paikka uinnille ja snorklaukselle. Witch Hillin kukkula tarkoittaa tuhkakartion jäänteitä ja se on yksi ensimmäisistä paikoista, joissa Charles Darwin näillä saarilla kävi. Maisemat ovat hienot ja täällä näkee monia lintulajeja, kuten pelikaaneja, sinijalkasuulia ja yölokkeja, sekä merileijonia ja merileguaaneja. Ajoittain laguuni kuivuu kokonaan ja pohjalta löytyy kiteytynyttä suolaa. Puerto Baquerizo Morenon asukkaat keräsivätkin laguunista suolaa.\nOn tullut aika heittää hyvästit Galapagossaarille! Lähdemme kohti lentokenttää ja lennämme takaisin mantereelle. Laskeudumme Guayaquiliin, joka on Ecuadorin suurin kaupunki ja jonka asukasluku on noin 3,8 miljoonaa. Kaupungin perusti valloittaja Francisco de Orellana vuonna 1538. Kaupunki on saanut nimensä kaupungin läpi virtaavan Guayasjoen mukaan. Teemme lyhyen kaupunkikierroksen ja tutustumme lähemmin historialliseen kaupunginosaan, Las Peñasiin, joka todistaa kaupungin siirtomaavallan aikaisesta vauraudesta. Iltapäivän päätteeksi ajamme lentokentälle, josta alkaa kotimatka.\nSaaret sijaitsevat n. 1 000 km länteen Etelä-Amerikan rannikolta. Niitä pyyhkii kylmä Humboldtin merivirta, joka säännöllisesti lämpenee ja muuttuu El Niñoksi kutsutuksi luonnonilmiöksi. El Niño vaikuttaa voimakkaasti ilmastoon monessa maailmankolkassa. Ravinteikas, kylmä vesi on peräisin Antarktikselta saakka ja sisältää paljon happea. Runsas happi ja ravinteet luovat perustan saarten ainutlaatuiselle kasvi- ja eläinmaailmalle.\nCharles Darwin saapui Galapagossaarille 1835 Beagle-aluksellaan. Hän löysi luontotutkijan paratiisin: hämmästyttäviä luonnonilmiöitä, jättiläisrapuja, petolintuja, merileijonia, jättiläiskilpikonnia ja merileguaaneja, joita saattoi tarkkailla alle metrin päästä. Lajien ulkonäkö ja käyttäytyminen vaihteli saarelta toiselle huolimatta siitä, että ne näyttivät olevan peräisin samasta alkumuodosta. Darwin käytti vuosia havaintojensa pohtimiseen. Lopputuloksena oli Darwinin pääteos Lajien synty.\nTällä risteilyllä pääsemme yhtä lähelle upeita merilintuja, merileijonia, pelikaaneja, merileguaaneja ja kilpikonnia kuin Darwin aikoinaan. Oleskelu kiehtovilla saarilla on luonnonhistoriasta kiinnostuneelle matkailijalle epäilyksettä suurin luontoelämys, mitä koko Etelä-Amerikka pystyy tarjoamaan.\nHinta alkaen 5.998€ /hlö jaetussa kahden hengen huoneessa\nReittilennot Helsinki – Quito/Guayaqil – Helsinki (välilaskut menossa ja paluussa) sekä reittilennot Quito – Galápagossaaret – Guayaquil turistiluokassa\nMajoitus 6 yötä jaetussa kahden hengen huoneessa hotelleissa\nMajoitus 4 yötä jaetussa kahden hengen hytissä M/Y Solaris-aluksella Galápagoksella\nLounas päivänä 4 ja päivinä 7-10\nIllallinen 3-4 ja 7-10\nGalápagossaarten transitmaksu (USD 20)\nGalápagossaarten kansallispuistomaksu (USD 100)\nYhden hengen huoneen ja hytin lisämaksu\nJuomarahat paikallisoppaille ja kuljettajille (noin 60 USD/hlö maissa ja 35 USD/hlö aluksella)\nKuten aina, kun on kyse matkasta, jonka pääteema on luonto ja eläinmaailma, haluamme muistuttaa, ettemme voi antaa takuita siitä, että näemme kaikki ne eläimet, jotka mainitaan matkaohjelmassa. Galapagossaarilla mahdollisuudet ovat kuitenkin tavanomaista paremmat.\nSaariryhmä sijaitsee noin 1 000 km Ecuadorista länteen. Humboldtin merivirta tuo alueelle kylmää vettä. El Niño -ilmiö vaikuttaa merkittävästi Humboldtin merivirran lämpötilan vuosittaiseen vaihteluun. Etelämantereelta asti peräisin oleva ravinnepitoinen vesi on kylmää, mikä merkitsee sitä, että se sisältää suhteellisen paljon happea. Hapen ja ravinnon määrä on saarten ainutlaatuisen kasvillisuuden ja eläinmaailman perusta.\nCharles Darwin saapui Galapagossaarille vuonna 1835 aluksellaan Beaglellä. Hän löysi jokaisen tutkijan paratiisin, jossa riitti hämmästyttäviä luonnonilmiötä, kuten jättiläisrapuja, petolintuja, merileijonia, jättiläiskilpikonnia ja merileguaaneja, joita saattoi tutkia alle metrin etäisyydeltä. Jokainen laji vaihteli ulkonäöltään ja käyttäytymiseltään saarelta saarelle, vaikka ne todennäköisesti olivat peräisin samoista alkuperäislajeista. Darwin vietti monta vuotta miettien havaintojaan ja niiden seurauksia, kunnes lopulta julkaisi pääteoksensa Lajien synty.\nTällä risteilyllä pääsemme yhtä lähelle upeita merilintuja, merileijonia, pelikaaneja, merileguaaneja ja kilpikonnia kuin Charles Darwin itse. Vierailu kiehtovilla saarilla on luultavasti suurin luontoelämys koko Etelä-Amerikassa heille, jotka arvostavat hyvin erityisiä luonnonhistoriallisia olosuhteita.\nPienehkö reppu tai kassi retkiä varten (Kun Galápagossaarilla noustaan maihin, vesi saattaa ulottua polveen saakka. Tästä syystä mukaan kannattaa ottaa vesitiivis reppu.)\nSnorklausvälineet (aluksella on varusteita, mutta omatkin voi ottaa mukaan)\nSandaalit/käytännölliset jalkineet (esim. urheilusandaalit) jotka kestävät kastumista, kun maihin noustessa astutaan veteen\nHyönteiskarkotetta ja sadetakki sademetsässä oleskelua varten\nKesävaatteita (puuvillaa) risteilyä varten\nRisteilyreitti voi muuttua tuuli- ja sääolosuhteiden vuoksi. Matka sisältää silti samat kohokohdat, mutta järjestys voi muuttua.\nTälle matkalle osallistuvan tulee olla peruskunnossa ja pystyä kävelemään ongelmitta. Mikäli sinulla on ongelmia sydämen ja keuhkojen kanssa, tämä matka ei sovellu sinulle.\nMatkan aikana käymme seuraavissa yli 2 500 m korkeudessa sijaitsevissa paikoissa:\nQuito: 2 800 m\nOtavalo: 2 600 m\nPapallacta: 3 300 m\nLisää tietoa Ecuadorista\nTäällä on lisää tietoa Ecuadorista: https://www.albatros-travel.fi/matkakohteet/etela-amerikka/ecuador\nLue lisää mm. ilmastosta ja säästä, aikaerosta, juomarahoista ja tarkista, tarvitsetko passin tai rokotuksia.\nKolmen yön matkanpidennys Galápagoksella\nVoit pidentää matkaasi Galápagossaarille kolmella yöllä. Matkanpidennyksen ohjelma kuljettaa paikkoihin, joissa matkan aikana ei ole vielä käyty.\nPäivä 11 (kiertomatkan viimeinen päivä) Galápagos. Puerto Baquerizo Moreno ja majoittuminen hotelliin San Cristóbalissa.\nAamu on vietetty yhdessä muun ryhmän kanssa. Nyt on aika jättää hyvästit ja jatkaa seikkailua itsekseen – toki turvallisissa käsissä: englantia puhuva paikallisopas odottaa nimittäin Puerto Baquerizo Morenon satamassa, ja näin matka saa jatkua!\nVierailijakeskuksessa saat käsityksen Galápagossaarten haavoittuvaisen ekosysteemin suojelusta ja tehtävän monimutkaisuudesta. Esillä on valokuvia, historiallisia dokumentteja ja malleja, jotka tekevät näyttelystä helposti lähestyttävän. Seuraavaksi on omavalintaisen lounaan aika.\nNyt on aika liikkua, ja yhdessä paikallisoppaan kanssa kiivetään kukkulalle keskustan tuntumassa. Huipulta on hienot näkymät rannikolle. Selkeällä säällä voi nähdä jopa Kicker Rockin kalliomuodostelmat! Toivottavasti näkyy myös vaikuttavia fregattilintuja.\nReitti alas kulkee Charles Darwinin patsaan ohi. Se muistuttaa siitä, kuinka tuo brittiläinen tiedemies ankkuroitui tänne vuonna 1835. Patsaalta vie polku alas Point Carolaan, joka on syrjäinen luonnonranta. Voit käydä uimassa – ehkä saat seuraksesi merileijonia!\nEnnen kuin saavutte hotellille, ohitatte mustan lohkareen, jonka päällä lepäilee yleensä merileguaaneja keräämässä lämpöä.\nKävelyretken jälkeen on aika kirjoittautua sisään hotelliin San Cristóbalissa.\nPäivä 12 Galápagos. San Cristóbal – El Juncon laguuni, kilpikonnien suojelukeskus ja Puerto Chinon ranta.\nTänään on aika tutustua San Cristóbalin ylänköön. Siellä sijaitsee El Junco, Galápagoksen suurin makeavetinen laguuni. Se vetää puoleensa vesi- ja merilintuja, sillä makeaa vettä on seudulla erittäin vähän.\nSeuraavana ohjelmassa on vierailu Galápagoksen jättiläiskilpikonnien kasvatus- ja suojelukeskuksessa. Näet näitä majesteettisia eläimiä ja kuulet niiden evoluutiohistoriasta. Henkilökunta kerää kilpikonnien munia luonnosta, kasvattaa kilpikonnia, saa ne lisääntymään ja palauttaa ne lopulta niiden luonnolliseen elinympäristöön. Mikäli tätä työtä ei olisi tehty, moni jättiläiskilpikonnalaji olisi saattanut jo hävitä, sillä ihmisen läsnäololla on Galápagossaarilla ollut katastrofaaliset seuraukset kilpikonnille.\nViimeinen kohde on Puerto Chino, joka on yksi saaren kauneimmista hiekkarannoista. On syvän mustia laavakiviä, silmiinpistävän punaisia rapuja sekä vaikuttavia osia valaan luurangosta. Ehkä pari uteliasta sinijalkasuulaa uskaltautuu lähelle merileijonien kanssa. Voit pulahtaa uimaan tai snorklaamaan ennen paluuta hotellille.\n(Aamiainen ja eväslounas sisältyvät matkan hintaan.)\n13 Galápagos. San Cristóbal – snorklausta Kicker Rockin ympäristössä ja Mangleciton ranta.\nTänään pääset ihailemaan risteilyn viimeisenä päivänä näkemääsi Kicker Rockia lähietäisyydeltä. Kicker Rockin lähes veistosmaisen muodon lisäksi sinulle selviää, miksi paikkaa pidetään yhtenä parhaista merikohteista koko Galápagossaarilla. Kicker Rockilla pääsee kurkistamaan rikkaaseen merimaailmaan: neljä hailajia (mm. vasarahai), rauskuja, vihreitä merikilpikonnia ja ujoja mustekaloja tulee alueelle etsimään ruokaa.\nSnorklauksen jälkeen suunnataan Manglecito Beachille. Valkealta korallihiekalta lähtee polku oikeaan mangrovemetsään – siitä paikan nimi. Mangroven keskellä on piilossa laguuni, jossa viihtyvät monet vesilinnut, kuten sinijalkasuulat, jotka sukeltavat saaliin perässä veteen kuin kamikazelentäjät. Voit snorklata riuttojen vieressä ja nähdä eksoottisia kaloja ja kenties merileijonan poikasiakin.\nPäivä 14 San Cristóbal – kotimatka.\nOn tullut aika poistua Galápagossaarilta. Hotellilta on kuljetus San Cristóbalin lentokentälle. Lennät takaisin mantereelle, tarkemmin ottaen Guayaquiliin, joka on Ecuadorin suurin kaupunki. Guayaquilin asukasluku on noin 3,8 miljoonaa. Kaupungin perusti valloittaja Francisco de Orellana vuonna 1538. Se on saanut nimensä siitä, että se sijaitsee Guayasjoen varrella lähellä paikkaa, jossa joki virtaa Tyyneenmereen. Mikäli aikataulu sallii, pääset lyhyelle kaupunkikierrokselle ja katselemaan lähemmin historiallista kaupunginosaa Las Peñasia, joka todistaa kaupungin vauraudesta siirtomaakaudella. Paluulento lähtee Guayaquilin lentokentältä.\nPäivä 15 Saapuminen Helsinkiin.\nHotel Casa Opuntia 3*\nHotelli sijaitsee Puerto Baquerizo Morenossa, noin 100 m Playa de Oron rannasta. Ulkouima-allas, merinäköalat hotellilta ja maksuton Wi-Fi.\nKaikissa huoneissa on ilmastointi ja tallelokero. Aamiaistarjoilu joka päivä.\nKaupungin luonnonkaunis rantapromenadi ja putiikit ovat aivan hotellin lähettyvillä.\nTilavat huoneet, joissa on joko kaksi erillistä vuodetta tai parisänky. Kaikissa huoneissa on ilmastointi, tallelokero, hiustenkuivain ja maksuton Wi-Fi.\nLue lisää hotellista täältä: https://www.opuntiahotels.com/casa-opuntia/\nReittilento Galápagosøerne – Guayaquil turistiluokassa\nMajoitus jaetussa kahden hengen huoneessa hotelli Casa Opuntiassa\n3 x aamiainen ja 2 x lounas (lounaspaketti)\nJuomarahat, yhteensä noin 120 USD/hlö (suositus)\nRated 5 out of 5 by MatkaajaMari from Monipuolinen elämys Olimme tällä matkalla kaksi viikkoa ja kokemus oli todella monipuolinen. Jokaiseen päivään sisältyi kiinnostavia retkiä ja aktiviteetteja - aikaa löysäilyyn ei juuri ollut. Tämä matka soveltuu aktiiviselle ja suhteellisen kokeneelle matkailijalle, jolla on sopivasti seikkailunhalua ja intoa patikointiin ja luontoon tutustumiseen. Kellunta Arajuna-joen vietävänä keskellä Amazonian sademetsää ja selfiet merileijonien ja leguaanien kanssa olivat kokemuksia vertaansa vailla.\nRated 5 out of 5 by Eero K from Upea matka Matkan ennakkotiedot vastasivat aika hyvin matkan tapahtumia. Luonnon voimat aiheuttivat muutoksia matkan kulkuun siten että Papallactan kylpylä ja kuumat lähteet jäi kokematta. Amazonin sademetsä, laadukas majoitus siellä sekä vierailu alkuperäis kansan kylässä oli hieno kokemus. Oli mielenkiintoista kuulla heidän elämästään ja nähdä heidän arkisia askareitaan sademetsän keskellä. Päiväntasaajan tarkka sijainti oli myös mielenkiintoista nähdä konkreettisesti. Suurkaupungit Quito ja Guayaquil olivat nähtävyyksiä ja heijastivat maan kulttuuri perinteitä. Galapagossaaret, niiden runsas eläinmaailma ja niiden kokeminen laivasta/veneistä käsin oli upea kokemus. Myös karu luonto, niukka kasvillisuus tulivuoret ja laavakentät olivat vaikuttavia nähtävyyksiä. Paikallis oppaat olivat asioista perillä ja pohjustivat tietoja. Oppaamme oli hyvä ja piti meistä huolta. Tällaisissa matkoissa olisi hyvä että vaihdot suurilla lentokentillä eivät venyisi liian pitkiksi. Pitkän mannerten välisen lennon jälkeen 6 tunnin odotus jatkolennolle on liian pitkä. Matka oli kokonaisuudessaan mielenkiintoinen ja vastasi odotuksia. Terv. Eero ja Kristiina\nRated 4 out of 5 by Maria K from Unohtumaton kokemus Matka oli upea! Näimme Ecuadorin monet kasvot, kunnioitus sekä alkuperäisikansan että Galapagos saarien asukkaiden luontoa varjelevaan elämäntapaan kasvoi. Matkanjohatajamme Pekka loisti sekä tiedoillaan että lämpimällä ja rauhallisella tavalllan kohdata meitä kaikkia.\nRated 4 out of 5 by KAMTIK from Monipuolinen matka Upea luontomatka, ohjelmaa runsaasti.\nRated 4 out of 5 by Konsta from Aktiiviloma luonnon keskellä Ohjelma oli todella tiivis, mutta hyvin suunniteltu ja aina onnistuneet kohteet!\nRated 4 out of 5 by katri99 from Mielenkiintoinen ohjelma Snorklaus oli huippua❤\nloc_fi_FI, sid_ECRTR04, prod, sort_[SortEntry(order=RELEVANCE, direction=DESCENDING)]\n23ECRTR04FFI3101 | 12:13:51 | 4.49 | fi-FI | NMT-WEB-118


Matkustaminen vastuullisesti - Arctic Design Week\nArctic Design Weekille ja takaisin\nKuinka valita matkustustapa vastuullisena kuluttajana\nArctic Design Weekille on monta tapaa matkustaa, koska Rovaniemi on pyöräilyreittien ja yksityisautoilun lisäksi linja-autojen, rautateiden, lentoyhteyksien ja taksipalveluiden ulottuvissa.\nMatkan suunnittelussa kannattaa ottaa huomioon, että kevyet matkatavarat vähentävät liikenteen kuormitusta ja helpottavat matkustamista. Mukaan voi kuitenkin pakata esimerkiksi juomapullon perustarvikkeiden lisäksi.\nMatka taittuu kuin siivillä, kun tutustut tarkemmin Arctic Design Weekin ohjelmaan sekä mukana oleviin yrityksiin ja organisaatioihin. Myös paikallisiin tuliaistuotteisiin voi perehtyä jo vaikka junassa.\nYksityisautoilun sijaan suosittelemme saapumaan paikalle kävellen tai pyörällä. Autolla paikan päälle on mahdollista saapua, mutta liikenteen, väkimäärien ja parkkipaikkojen takia toivomme yksityisautoilun vähempää käyttöä.\nJos lunta on tarpeeksi kaupungilla voi pulkan ottaminen mukaan olla virkistävää.\nJunalla Helsingistä, Kemistä tai vaikka Pietarista Rovaniemelle\nJunaliikenne palvelee Rovaniemelle Intercity- ja paikallisliikenteen vuoroilla. Useamman kerran päivässä juna kulkee Helsinki-Rovaniemi väliä, mukanaan esimerkiksi ravintolapalvelut sekä leikki- ja lemmikkivaunut.\nLue lisää VR-palveluista\nMatkahuolto ja Linkkuri matkailijoiden käytettävissä\nMatkahuollon linja-autoliikenne tuo Rovaniemelle eri puolilta Suomea. Paikallisliikenteen aikataulut on koottu Linkkari-sivustolle, josta voi etsiä itselle sopivimman yhteyden.\nYksityisautoilun pysäköintimahdollisuuksista löytyy lisätietoa kaupungin sivuilta. Tarkempaa lisätietoa saa tapahtumapaikan omasta parkkeerauksesta heidän omilta verkkosivuiltaan.\nLentäminen on vielä nopein keino saapua Rovaniemelle kauempaa\nFinnair on Suomen ainoa oma lentoyhtiö, ja tuo matkustajia säännöllisesti Rovaniemelle. Lento Helsingistä Rovaniemelle kestää noin tunnin.\nToivomme lentäen matkustavien tutustuvan myös lentopäästöjen kompensoinnin mahdollisuuksiin.\nArctic Design Week toivottaa kaikki tervetulleiksi\nOli matkustusmuoto mikä tahansa, toivomme asiakkaidemme viihtyvän tapahtumissa. Ennen matkaa kannattaa esimerkiksi varata paikka arkkitehtuurikävelystä, ostaa lippu foorumiin tai elokuvailtaan.


Aleksanteri-instituutin johtaja: Sääntöjen noudattamatta jättäminen on Venäjän teema | Yle Uutiset | yle.fi\n21.7.2016 klo 19.03päivitetty 21.7.2016 klo 19.31\nVenäjää ravisteleva dopingskandaali ei tullut suuren yllätyksenä Helsingin yliopiston Venäjään erikoistuneen Aleksanteri-instituutin johtajalle Markku Kiviselle. Kivinen sanoi Ylen Päivän kasvo -ohjelmassa, että Venäjällä etsitään yleensä keinoja junailla asioita sääntöjen ohi.\n– Se on Venäjän todellisuutta. Se on Venäjän teema. Jos pelisäännöt saataisiin toimimaan, se olisi paljon kivempi yhteiskunta.\nKivinen muistutti haastattelussa, että Venäjä on yhteiskuntana läpikorruptoitunut. Esimerkiksi maassa voi ostaa melkein minkä tahansa tutkinnon, Kivinen sanoi.\n– Jos tämäntyyppisiä järjestelmiä yhteiskunta on täynnä, urheilu voi tuntua sellaisessa järjestelmässä aika pieneltä huijaukselta.\nUrheilu on aina ollut kansallisvaltiolle tärkeä osa kansakunnan rakentamista. Kivinen huomautti, että suomalaiset muistelevat vieläkin Helsingin olympialaisia historian käännekohtana. Pullistelemalla urheilussa valtio voittaa mainetta.\n– Se (urheilu) on konkreettista kilpailua kansakuntien välillä ja symbolista kilpailua. Ja rauhanomaista kilpailua, sehän on positiivista.\nVenäjän yhteiskunnan ongelmista huolimatta Kivinen on uskoo, että nyt paljastunut dopingskandaali puhdistaa venäläistä urheilua. Hän otti esimerkiksi Venäjän tupakoinnin vastaisen kampanjan, jolla alkuvaikeuksien jälkeen onnistuttiin kitkemään tupakointia.\n– Sitten yritetään pärjätä vähän rehellisemmin niin kuin suomalaisessa hiihdossa. Ei pärjätä niin hyvin, mutta ollaan rehellisemmällä pohjalla.\nUlkomaatMarkku KivinenAleksanteri-instituuttiVenäjäurheiluHelsingin yliopistodopingurheilutapahtumatValtiot, maat ja kansakunnattupakkatuotteet


nuoret yrittäjät – OV-Foorumi\nSuomen yrittäjäkoulutus on vahvasti startup-vetoista. Samaan aikaan kymmenet tuhannet pitkän linjan yritykset tarvitsisivat uutta jatkajaa, jottei niiden yritystoiminta lakkaa. Omistajanvaihdosfoorumi haastaa oppilaitoksia panostamaan ns. jatkajakoulutukseen, jotta olemassa oleviin yrityksiin löydettäisiin uudet vetäjät. Tänään julkistettu selvitys tarjoaa oppeja ja kokemuksia viidestä korkeakoulusta Satakunnassa, Varsinais-Suomessa, Lue lisää\n3 helmikuun, 2020 3 helmikuun, 2020 Omistajanvaihdosnuoret yrittäjät, omistajanvaihdos, rahoitus\nOlemme täällä Itä-Savon alueella Savonlinnassa toimineet omistajanvaihdoksissa mukana jo vuodesta 2005 alkaen. Vuosien varrella on pakostakin kerääntynyt erilaisia näkemyksiä omistajanvaihdoksiin liittyvissä asioissa. Koska Suomi tarvitsee jatkajia, olemme keskittyneet viime vuosina aktiivisesti jatkajien hankintaan eläkeikään tuleville yrittäjille. Ohessa muutamia näkemykseni mukaisia väitteitä ja Lue lisää


Älä Ole Paisti, Osa IV - Opi Kertoimenlaskenta | Pokerlistings\nÄlä Ole Paisti, Osa IV – Opi Kertoimenlaskenta | Pokerlistings\n4 marraskuun, 2020 · 17 Min lukuaika\nTässä pitkässä artikkelissa käsittelemme erilaisia taktisia asioita, joista sinun tulee olla tietoinen pokeripöytään hypätessäsi. Ota hyvä asento, kahvikuppi käteen ja nauti.\nPidit tai et, Texas Hold´em on todennäköisyyksiin perustuva peli. Jokainen peliliike jonka teet, käsi jonka pelaat tai veto jonka kohtaat, omaa oman kertoimen, todennäköisyyden ja tilaston.\nNiille, joita matematiikka ei isommin innosta, voidaan sanoa että turha huolestua. Pelaajan ei todellakaan tarvitse olla matikkanero tullakseen hyväksi pokerinpelaajaksi.\nItseasiassa, on olemassa lukuisia pelaajia joilla ei ole harmainta hajuakaan mikä yhteinen nimittäjä on. Ja niin monisäikeinen kun Texas Hold´emin pelistrategia onkaan, niin itse peli on erittäin yksinkertaista.\nJa tämä yksinkertaisuus saa aikaan sen että on olemassa yksinkertaisia yhtälöitä ja helppoa matematiikkaa.\nSinun ei tarvitse täysin ymmärtää seuraavia asioita, sinun tulee vaan tietää tarpeeksi jotta voit nauttia pelistä.\nNäin selvität pottikertoimet\nPottikertoimet ovat kertoimet jonka potti tarjoaa sinulle. Tämä tarkoittaa rahan määrää potissa verrattuna rahan määrään joka sinun tulisi pottiin laittaa pysyäksesi mukana pelissä.\nOletetaan että menemme flopilla heads-upiin. Potissa on 10 euroa ja vastustajasi korottaa 5 euroa. Kun vastustajasi on nyt mukana potissa, sinulle tarjotaan 15 euroa 5 euron hinnalla. Lukemissa pottikerroin on siis 15:5.\nJos halutaan yksinkertaistaa asioita, kannattaa aina muuttaa oikeanpuolinen lukema ykköseksi. (tulet heti huomaamaan että tämä on helpointa) Jotta saisit oikeanpuolisen lukeman ykköseksi, jaa luku itsellään eli viitosella. 5/5=1.\nPerus matematiikan säännöissä sanotaan että mitä teet luvun toiselle puolelle, täytyy sinun tehdä se sama myös luvun toiselle puolelle. Joten kun toinen puoli jaettiin viidellä, pitää toinenkin puoli jakaa samalla. Eli jaamme 15 viidellä. 15/5 = 3.\nUusi lukema on 3/1 (jos haluat ohittaa eri vaiheita, voit myös jakaa vasemmanpuolisen luvun oikeanpuoleisella luvulla jotta löydät oikean lukeman vasemmalle puolelle.)\nJoten tässä tilanteessa, sinun pottikerroin on 3 - 1.\nSeuraava askel pottikertoimen selvittämisen jälkeen on selvittää voittokerroin (mahdollisuutesi voittaa potti verrattuna vastustajaasi)\nLaskeaksesi voittokertoimen, laske kaikki mahdolliset outtisi ja kerro se luku neljällä flopissa (tai kahdella turnissa).\nTämä antaa sinulle voittokertoimen prosenteissa.\nEsimerkiksi jos sinulla on värin vero ja sinulla on yhdeksän outtia flopilla. 9x4 = 36% mahdollisuus että saat parhaan mahdollisen käden.\nNyt kun meillä on pottikerroin kerroinlukuna, meidän tulee muuttaa myös prosenttiluku kerroinluvuksi, jotta voimme näitä kahta lukua verrata. Sadasta mahdollisesta prosentista voittokerroin on siis 64 - 36 (64 kertaa et pääse tavoitteeseesi ja 36 kertaa pääset)\nJos käytämme samaa oikopolkua kuin pottikertoimissakin, voittokerroin muodostuu näin: (64/36) - tai 1,7 - 1. Tämä tarkoittaa sitä että jokaista kertaa kun saat parhaan käden, 1,7 kertaa käy niin että et saa.\nJos et halua laskea noin tarkkaan pottikertoimia (pokerimatikassa ei tarvitse olla aina ihan tarkka), yksinkertainen oikotie on se että 36 menee 64:n vähän vajaa kaksi kertaa.\nSe ei todellakaan haittaa että laskeskelet kertoimen 1.6, 1.7, 1.8, tai 1.9 tai jopa tasan 2 - 1, sillä lukema on luultavasti tarpeeksi lähellä jotta voit tehdä päätöksen lähdetkö mukaan vai et.\nPottikertoimien ja voittokertoimien vertailu\nMiten sitten tiedät pitäisikö sinun maksaa vai ei? Yksinkertaisesti vertailemalla näitä kahta vasemmanpuoleista lukua kertoimissa. Jos pottikerroin on korkeampi kuin voittokerroin, silloin maksu on hyvä juttu. Jos lukema on alhaisempi, silloin olet tekemässä todennäköisesti virhettä.\nPerustasolla, kertoimet eivät ole sen hankalampia.\nTässä muutamia kertoimia:\nTodennäköisyys Kerroin Esimerkki\nSaada pari 17-1 (5,9%) 7♥ 7♠\nSaada ässät 221-1 (0,45%) A♥ A♦\nSaada ässä ja kuningas samaa maata 331,5-1 (0,3%) A♠ K♠\nOsua settiin taskuparilla 8,51-1 (11,76%) 8♣ 8♥ | 2♠ 8♦ A♣\nOsua flopilla kahteen pariin(ilman että kädessä on jo pari ennen floppia) 48-1 (2,02%) 7♣ T♦ | 7♥ T♣ 3♥\nSaada väri riverillä (flopilla jo 4 kasassa) 1.9-1 (35%) A♦ Q♦ | 9♦ 4♦ A♠ T♦\nSaada veto kiinni avoimen suoran vedolla 2,2-1 (32%) 6♦ 7♥ | 8♥ 9♦ 2♣ 3♦ T♣\nTäyskäsi tai parempi riverillä (flopissa kolmoset) 2-1 (33%) 4♦ 4♥ | 4♣ K♦ Q♥ K♠\nOpi laskemaan outtisi\nMikäli joskus aiot päästä käsiksi kaikkiin Texas Hold´emin todennäköisyyskertoimiin, on ratkaisevan tärkeää että opit ensin laskemaan omat outtisi.\nOutti on kortti joka voi jaossa vielä mahdollisesti tulla pöytään ja jolla saat kädestäsi parhaan. Toki sinun täytyy olla todella hyvin perillä pokerin käsirankingista, joten aloita sieltä jos et ole vielä tutustunut aiheeseen.\nKun pokerin käsiranking on ikään kuin hanskassa, tulee sinun oppia lukemaan pöytää. Onko vastustajilla mahdollisuus suoraan tai jopa väriin? Vai piileekö pöydässä joku muu vaara?\nKaikki nämä seikat voivat vaikuttaa sinun outteihin. Tässä on yksinkertainen lunttilappu jossa on lueteltu yleisimmät tilanteet joissa voit olla flopin jälkeen\nMolempiin päihin avoin suora 8\nSuoran väliinveto 4\nVärin veto 9\nMolempiin päihin avoin suora ja värin veto 15\nKolmoset ja täyskäden veto 6 flopilla, 9 turnilla (lisäksi yksi nelosille)\nTaskuparin osuminen settiin 2\n· Avoin suoran veto - neljä peräkkäistä korttia.\no Kädessä: 8♠ 9♥ | Pöydällä:6♥ 7♣ 2♠\n· Suoran väliinveto - Tarvitset yhden kortin väliin.\no Kädessä: 8♠ 9♥ | Pöydällä:6♥ 10♣ 2♠\n· Värin veto - Sinulla on neljä korttia samaa maata.\no Kädessä: 8♠ 9♠ | Pöydällä:6♠ K♣ 2♠\n· Avoin suora ja värin veto - Sinulla on avoimen suoran ja värin veto.\no Kädessä: 8♠ 9♠ | Pöydällä:6♠ 7♠ 2♥\n· Kolmosista täyskäsi - Sinulla on kolme samaa korttia.\no Kädessä: 8♠ 8♥ | Pöydällä:8♦ 7♠ 2♥\n· Taskuparin osuminen settiin - Sinulla on pari kädessä.\no Kädessä: 8♠ 8♥ | Pöydällä:6♠ 7♠ 2♥\nMitä enemmän käytät aikaa outtien laskemiseen, sitä helpompaa siitä tulee.\nMikä tahansa kortti jolla saat parhaimman käden lasketaan outiksi. Pidä kuitenkin mielessä ettet laske niitä outteja, jotka voisivat antaa parhaan käden vastustajallesi.\nEsimerkiksi, jos sinulla on avoin suoran veto, mutta flopissa on kaksi samaa maata olevaa korttia. Flopin jälkeen sinulla on vain kaksi outtia, sillä kaksi samaa maata olevaa korttia flopissa antaa värin vedon pelaajalle jolla on jo kädessä kaksi samaa maata.\nHeti kun pystyt ongelmitta laskemaan omat outtisi, olet valmis siirtymään askeleen eteenpäin.\nÄlä ole paisti - Lopeta bluffaaminen\nAloitteleville pokerinpelaajille suunnatun kymmenosaisen artikkelisarjan tässä osassa tutkitaan yhtä suurinta tekijää mikä aloittelijan pelissä mättää. Tämä tekijä on nimeltään bluffi ja nimenomaan huonot sellaiset.\nAloitetaan korjaamalla eräs harhaluulo:\nOikeasti pokerimaailmassa on erittäin vähän raakaa bluffaamista. Aloittelevilla pelureilla voi asiasta olla hieman erilainen käsitys, mutta toisin kuin Hollywoodin esittämissä elokuvissa, ei pokerinpeluu ole jatkuvien bluffien tekemistä aina kun siihen on pieninkin mahdollisuus.\nIhan kuten normaaleissa peleissäkin, yhtä harvoin pelaaja häviää värisuoralla kuninkaalliselle herttavärisuoralle.\nJa kuten voit olettaa, monisäikeisessä Texas Hold´emissä bluffaamista esiintyy kolmessa eri muodossa ja tasossa:\n- Nopea bluffi\n- Semi bluffi\nSuurin osa bluffeista Hold´emissä on ns. nopeita bluffeja.\nNopeat bluffit tunnetaan myös pikkubluffeina, sillä näillä voi voittaa lähinnä pieniä tai keskivertopotteja itselleen melko todennäköisellä onnistumisprosentilla.\nEsimerkki: Kolme pelaajaa sököttää ennen sinua. Flopissa pöytään on tullut K♥ K♠ 7♦.\nEnnen floppia kukaan ei korottanut, eikä kukaan näytä innokkaalta ottamaan pottia itselleen. Nyt on oikeastaan vain kaksi vaihtoehtoa:\nJollain on hanskassa kuningas ja yrittää kasvattaa pottia hitaasti.\nKellään ei ole kuningasta ja jokainen on valmis foldaamaan jaon.\nViimeinen vaihtoehto on varsin todennäköinen. Mahdollisuudet sille että kenelläkään ei ole kuningasta ja ovat valmiita foldaamaan, ovat varsin suuret.\nLisäksi potti on liian pieni että kukaan lähtisi maksamaan isompaa korotusta. Toimintona tässä on positiosta panostaminen, tässä tapauksessa tarkoituksena saada potti heti itselle, huolimatta siitä millainen käsi itsellä on.\nOletetaan että sinulla on hanskassa A♥ K♥ ja korotat ennen floppia ja saat kaksi maksua.\nFlopilla tulee J♥ 9♠ 5♥ ja sinulla ei ole muuta kuin värin veto ja kaksi ylikorttia. Ensimmäinen pelaaja chekkaa mutta toinen lyö pottiin kolme neljäsosaa koko potista.\nTässä tilanteessa korottaminen olisi ns. semi-bluffi, sillä käytännössä sinulla ei vielä ole mitään. Olet jäljessä ketä tahansa jolla on pari.\nKuitenkin sinulla on turvanasi se fakta, että sinulla on värin veto parhailla ylikorteilla, joten mahdollisuuksia voittoon on rutkasti.\nEli kädessäsi on nyt jonkin verran arvoa, sen takia tätä kutsutaan semi-bluffiksi. Kaiken järjen mukaan vastustajasi foldaa ja sinä viet potin korotuksen jälkeen. Mutta jos vastustajasi maksaa, on toki vielä mahdollisuus että saat turnilla saletit.\nSemi-bluffit ovat varsin tärkeä osa pokerinpeluuta, mutta muista: Jos semi-bluffaat joka kerta kun sinulla on veto jostain isommasta kädestä niin pelisi muuttuu yhtä läpinäkyväksi kuin Britney Spearsin vaatekaappi.\nEhkä paras kylmäverinen ja puhdas bluffi joka on saatu kuvanauhalle on Brad Boothin bluffi Phil Ivey´tä vastaan High Stakes Pokerin kolmannella kaudella:\nBrad odotteli pöytään vitosta tai jopa kahta paria. Koska käsi ei ollut lähes minkään arvoinen, tämä on oppikirja-esimerkki puhtaasta bluffista.\nOletusarvoisesti Brad voittaisi potin ainoastaan jos Ivey foldaisi.\nTämänlaiset bluffit ovat juuri niitä mitä näet Hollywoodin tuottamissa elokuvissa ja nämä ovat juuri niitä bluffeja joista aloittelijat luulevat että pokeri on tehty. Oikeasti, tämänkaltaisten bluffien tekeminen on tuskin koskaan hyvä idea.\nJotta voisit olettaa että tämänkaltaiset bluffit olisivat taloudellisesti kannattavia, sinun tulee ymmärtää jokainen asia mikä pöydässä tapahtuu mukaan lukien vastustajan ajatukset ja suunnitelmat. Tämä peli vaatii kuitenkin pelaamista aivan korkeimmalla tasolla.\nToki voit tehdä tämänkaltaisia bluffeja ja ne jopa toimimaan, mutta jos et ole high level pelaaja, pelaat koko ajan arpapeliä.\nDan Harrington on kuvaillut näitä bluffeja "pimeän tunnelin bluffeiksi". Et näe muuta kuin valon tunnelin päässä. Eli kuljet käytännössä katsoen laput silmillä etkä tiedä mitä tuleman pitää...\nJottet olisi paisti pokerissa, lopeta puhtaiden bluffien tekeminen, ja rajoita nopeiden ja semibluffien tekemistä.\nParas tapa aloittelijalle tehdä rahaa on pelata suoraviivaista, ABC-pokeria. Jos sinulla on paras käsi, panosta, jos ei ole, foldaa.\nKymmenosaisen Älä ole paisti -sarjan tässä kappaleessa käsittelemme positiopelaamisen tärkeyttä.


Tietoa opintoneuvojille - Asia Exchange\nTehdään yhteistyötä opiskelijaliikkuvuuden eteen\nHyvä opintoneuvoja tai kansainvälinen koordinaattori,\nIlman työtäsi ja vaivannäköäsi kansainväliset opiskelijavaihdot ja monikulttuuriset yliopistokampukset eivät olisi nykyään itsestäänselvyys.\nViime vuosikymmeninä Aasiasta on tullut yhä tärkeämpi. Aasian kielten ja yhteiskuntien tuntemus ja kokemukset näistä nopeasti kasvavista talouksista auttavat opiskelijoita menestymään jatkuvasti muuttuvilla ja haastavilla globaaleilla työmarkkinoilla.\nKahdenväliset vaihtosopimukset muodostavat opiskelijaliikkuvuuden selkärangan. Missiomme on tarjota opiskelijoille lisäväylä, jonka kautta opiskella Aasiassa samalla kun tuemme myös perinteisiä tapoja lähteä opiskelijavaihtoon.\nToteuttaessamme missiotamme hyödytämme kaikkia: opiskelijoita, lähettäviä ja vastaanottavia yliopistoja – niitä yliopistoja, joiden kanssa teemme tiivistä yhteistyötä.\nMahdollisuus opiskella ulkomailla Aasian huippuyliopistoissa ja valita monenlaisista ohjelmista ja kursseista\nYhdessä huolellisesti valittujen kumppaniyliopistojemme kanssa pyrimme tarjoamaan opiskelijoille monipuolisen valikoiman kursseja, jotka sopivat erilaisille akateemisille taustoille\nNeuvottelemme lukukausimaksut kunkin kumppaniyliopiston kanssa ja pyrimme pitämään ne mahdollisimman alhaisina.\nYksinkertainen hakumenettely ja varmistus opiskelupaikasta viikon sisällä\nYksinkertainen, tehokas ja nopea hakumenettelymme varmistaa, että opiskelija voi saada vaihto-opiskelupaikan jopa päivässä tai korkeintaan viikossa. Ei turhaa odottelua tai epätietoisuutta.\nMitä opiskelijat ovat sanoneet aasiassa opiskelusta\n”Kiitos, että tuette ihmisiä, jotka haluavat lähteä vaihtoon Aasiaan! Teette suunnittelusta ja hakemisesta niin paljon helpompaa.”\n”Opiskelu Kasetsart Universityssä, joka on maailmanluokan yliopisto, mahdollisti sen, että pääsin tutustumaan ja nauttimaan thaimaalaisen elämän ja kulttuurin kaikista eri puolista. Vaikka opiskelin ahkerasti, minulla oli myös aikaa vierailla muissa Kaakkois-Aasian maissa. Opiskelija tutustuu paremmin paikallisiin ja kulttuuriin kuin turisti.Kuulin jokaisen opiskelijan sanovan ‘tulen tänne takaisin mahdollisimman pian’.”\n-ANGELA (ITALIA), Opiskeli Bangkokissa, Thaimaassa\n”Opiskelu Udayana Universityssa on ollut hieno kokemus. Kurssit ja työpajat ovat varmasti hyödyksi tulevaisuudessa.”\n-KATRIINA (SUOMI). Opiskeli Balilla, Indonesiassa\n”Opinto-ohjelmat kehitti kommunikaatiotaitojani kansainvälisessä ympäristössä. Se lisäsi itsetuntemustani kuin myös tietämystäni Aasian yrityselämästä ja kulttuurista. Kurssien laatu oli erinomainen. Useat kursseistani olivat parempia kuin kotiyliopistossani.”\n-MIRELLA (RUOTSI), Opiskeli Phuketissa, Thaimaassa\nTäydennämme olemassa olevia tapoja lähteä vaihtoon\nKorkeakoulujen kahdenväliset sopimukset muodostavat edelleen kansainvälisen opiskelijaliikkuvuuden kivijalan. Tarjoamme täydentävän, yksinkertaisen ja turvallisen väylän opiskella ulkomailla niille opiskelijoille, jotka eivät löydä sopivaa opiskelupaikkaa oman korkeakoulunsa kautta.\nVähennämme hallinnollista taakkaa\nAutamme lähettäviä yliopistoja toimimalla suorana linkkinä opiskelijan ja vastaanottavan yliopiston välillä. Näin vähennämme molempien osapuolten hallinnollista työmäärää.\nLaaja asiantuntemus Aasiasta ja sen korkeakoulujärjestelmistä\nPidämme itsemme ajan tasalla viimeisimmistä uutisista ja kehityksestä koskien kohdemaidemme korkeakoulujärjestelmiä, poliittista tilannetta ja viisumimääräyksiä sekä tarjoamme mielellämme asiantuntemustamme Aasian maiden parissa työskenteleville korkeakoulutuksen ammattilaisille.\nEdut vastaanottaville korkeakouluille\nKumppanuus ja vaivaton yhteistyö kansainvälisesti tunnustetun organisaation kanssa\nOlemme toimineet kansainvälisen opiskelijaliikkuvuuden alalla vuodesta 2007 lähtien ja luoneet luotettavia kumppanuuksia Aasian yliopistojen kanssa monissa maissa. Ylläpidämme hyviä suhteita, konsultoimme myös kumppaneitamme heidän kansainvälistymispyrkimyksissään ja olemme auttaneet heitä käynnistämään kansainvälisiä vaihto-ohjelmia.\nRekrytoimme maksutta lahjakkaita ja motivoituneita kansainvälisiä opiskelijoita\nKaikki kumppaniyliopistomme pyrkivät edelleen kansainvälistymään ja houkuttelemaan lahjakkaita ulkomaalaisia opiskelijoita ympäri maailmaa. Autamme heitä tekemään itsensä tunnetuiksi ja lisäämään tulevien opiskelijoiden määrää.\nTarjoamme opiskelijoille paljon tietoa ja materiaalia, jotta he voivat valmistautua tuleviin opintoihin ulkomailla.\nApua hallinnollisissa tehtävissä\nOpiskelijaliikkuvuuden ylläpito vaatii paljon hallinnollista työtä. Yksinkertainen, yhdessä kumppaniyliopistojemme kanssa kehitetty hakumenettelymme helpottaa opiskelijavalintaprosessia merkittävästi sekä vähentää kaikkien osapuolten hallinnollista työtaakkaa ja kustannuksia.\nOtathan yhteyttä, jos haluat keskustella yhteistyömahdollisuuksista.\nKeitä me olemme & mitä me teemme\nHakumenettely & lukukausimaksut\nRahoitus & apurahat\nMiten rahoitan opiskelun\nBeyond Abroad -yhtiön perusti Suomessa vuonna 2020 Asia Exchange and Edunationin perustajat Harri Suominen ja Tuomas Kauppinen. Kun he ovat perustaneet useita koulutusalan yrityksiä, jotka keskittyvät Aasiaan, ja lähettäneet yli 8 000 opiskelijaa ulkomaille, he päättivät poistua mukavuusalueeltansa ja laajentaa toimintaansa koko maailmaan. Muualla syntyi vieras. Nykyään Beyond Abroad tarjoaa mahdollisuuden opiskella ulkomailla Euroopassa, Aasiassa, Pohjois- ja Etelä -Amerikassa.


Raskaana oleva Chrissy Teigen sädehti punaisella matolla - asu paljasti vauvavatsan - Uutiset - Radio Nova\nRaskaana oleva Chrissy Teigen sädehti punaisella matolla - asu paljasti vauvavatsan\n19.01.2018 14:15 - Katariina Auvinen\nTeigen odottaa toista lasta.\nMalli Chrissy Teigen, 32, sädehti punaisella matolla eilen järjestetyssä Lip Sync Battle -livetapahtumassa. Teigen ja hänen miehensä, John Legend odottavat toista lasta, mutta raskaus ei näyttänyt hidastavan naisen vauhtia.\nHän vaikutti erittäin hyvinvoivalta. Teigen oli pukeutunut upeaan mustaan ja pitkään mekkoon, jossa kimalteli paljetteja.\nEnnen varsinaista gaalaa Teigen jakoi Snapchatissa kuvia valmistautumisestaan. Teigenin avustaja joutui teippaamaan naisen rinnat.\nPariskunnan toisen lapsen laskettua aikaa ei ole kerrottu julkisuudessa. Heillä on ennestään melkein kaksivuotias tytär, Luna. Teigen on puhunut avoimesti julkisuudessa kärsimästään lapsettomuudesta. Hän kertoi, että Luna sai alkunsa keinohedelmöityksen avulla ja niin myös tuleva lapsi.\nLue myös: Ihmiset raivostuivat Chrissy Teigenin julkaisemasta kuvasta - "Voit satuttaa häntä"\nraskaus gaala chrissy teigen


Dark River Festival täydensi ohjelmistoaan nipulla kotimaisia esiintyjiä - Inferno.fi\nDark River Festival täydensi ohjelmistoaan nipulla kotimaisia esiintyjiä\nYhden päivän liput tulevat myyntiin piakkoin.\nKotkassa Honkalan metsissä 13.-14. elokuuta järjestettävän Dark River Festivalin kattausta on tänään kasvatettu kourallisella kotimaisia osaajia raskaan musiikin eri lokeroista. Viimeisimmät kiinnitykset ovat viime kesänä harmillisesti perumaan joutunut thrash-jyrä Lost Society, kasarirockista ammentava One Desire, voimametallinyrkki Arion, genrerajoja ravisteleva True Cult Club sekä Bändikilpailu Helvetistä -voittaja, kouvolalainen Horizon Ignited.\nTapahtuman jo aiemmin julkistettuihin esiintyjiin kuuluvat muun muassa Moonspell, Evergrey, Finntroll, Swallow the Sun, Kalmah, Rytmihäiriö sekä Mors Principum Est. Kaksi ensi kesän esiintyjää odottaa vielä varmistusta ja ne tullaan paljastamaan vielä helmikuun aikana, jolloin myyntiin lasketaan myös yhden päivän liput sekä leirintäalueen majoitusvaihtoehdot.\nDark River Festival tullaan järjestämään kaikkien viranomaismääräysten mukaisesti. Tapahtuman hygieniatasoon ja turvalliseen olemiseen ihmisjoukossa panostetaan kaikin mahdollisin resurssein, ja laaja tapahtuma-alue mahdollistaa suositeltavien turvavälien noudattamisen. Menneistä vuosista poiketen leirintäalue on maksullinen. Tapahtuma on K-18.


Alpina Tundra Black - Mökkimies.com\nPerustuu Trapper malliin Vedenpitävä kalvo Istuu suomalaiseen jalkaan Nupukkinahkaa\nAlpina Tundra Black on monikäyttöien ja helppo, puolivartinen vaelluskenkä kaikenlaiseen ulkona liikkumiseen. Alpina Tundra on periaatteessa samasta muotista kuin Alpina Trapper -malli, tällä kertaa vain lyhytvartisena.\nKorkealuokkainen tekstiilisisus on miellyttävä jalalle, kengän kieli ja suuaukko on päällystetty erillisellä verkkomateriaalilla, joka tuntuu kivalta säärtä vasten ja samalla saa kengän tuntumaan ilmavalta jalkaa vasten. Ulkopinnalleen Alpinan Tundra on saanut 2.0mm paksun nupukkinahan, se on hyvännäköinen, kestävä ja helppohoitoinen. Kenhän yläosassa on kiiltonahkainen lipare, joka tekee kengän yläosasta joustavan, helpottaa kävelyä raskaiden taakkojen kanssa.\nKumipohja on kiinnitettynä kengän pohjaan samalla tavalla kuin Alpina Trapperissa, valutekniikalla toisiinsa kiinnitetyt kappaleet ovat kuin yhtä osaa, tämän ansiosta pohjan kulutuskestävyys on huomattavasti korkeampi kuin perinteisellä liimausmetodilla toteutetut ratkaisut. Popot ovat joustavat pitkittäissunnassa, mutta kuitenkin riittävän kiertojäykät haasteellisessa maastossa kulkemiseen. Tundrassa pohja on aavistuksen jäykempi kuin saman firman Trappereissa, tiedoksi siis, jos olet kokeillut tai omistat jo Trapperit.\nKengät eivät juurikaan vaadi sisäänajoa, vaan ne istuvat suomalaiseen jalkaan (kiitos leveämmän lestin) varsin napakasti heti ensimmäisellä kerralla. Vedenpitävyydestä huolehtii Alpinan oma Alpitex -kalvo, joka hengittelee myös varsin reippaasti. Kumipohjan seos myös Alpinan omalla reseptillä, pitää liukkaalla ja märällä, eikä kovetu pakkasessa.\nHelpot ja mukavat lyhytvartiset vaelluskengät\nPerustuu Alpina Trapper malliin\nLaadukasta, 2.0mm paksua nupukkinahkaa\nVedenpitävä- ja hengittävä Alpitex -kalvo\n15.08.2021 - Vheh\nHyvät kengät. On tullut näillä käveltyä pitkiäkin matkoja ja ei moitittavaa.\nMil-Tec Trooper Kengät Ruskea\nMil-Tecin Trooper Kengät ovat asialliset perusmonot metsään, kotipihaan ja eräre…


Dometic ProSafe MD 283 - Premium-luokan elektroninen tallelokero\nTässä kompaktissa hotellihuoneen tallelokerossa on 8,2 l turvallista säilytystilaa vieraiden arvotavaroille, jotka ovat suojassa laserleikatun, kahdella vankalla 18 mm:n teräspultilla varustetun teräsoven takana. Uusin turvallisuusteknologia tekee käytöstä helppoa niin vieraille kuin hotellin henkilökunnallekin. Tyylikäs muotoilu, sileät pinnat ja pyöristetyt kulmat – saatavana erikoistilauksesta myös hotellihuoneen sisustukseen sopivan värisenä.\nKompakti koko – ensiluokkainen turvallisuus\nTilavuudeltaan 8,2 litran Dometic ProSafe MD 283 -tallelokeroon mahtuvat luottokortit, korut, kamerat ja muut arvotavarat, jotka ovat suojassa tiiviisti sulkeutuvan, laserleikatun ja kahdella vankalla 18 mm:n teräspultilla varustetun teräsoven takana. Kompaktista koostaan huolimatta tämä elektroninen tallelokero tarjoaa kaikki Dometic Premium -luokan edut: LED-sisävalaistus, hätäavain ja pääkäyttäjäkoodi hätäavaukseen sekä iAudit-seuranta. Lisäksi tallelokeroon voidaan lisätä murronestojärjestelmä ja kaukotoiminen hätäavausjärjestelmä, jolloin turvallisuus on erittäin korkealla tasolla. Erikoistilauksesta ProSafe MD 283 voidaan toimittaa myös hotellihuoneen sisustukseen sopivan värisenä.\nMitat, tuotteen syvyys [mm] – Näyttö 235 mm\nMitat, tuotteen leveys [mm] – Näyttö 280 mm\nNettotilavuus – kokonaisuudessaan (EN62552) 8.20 l\nKannettavan tietokoneen yhteensopivuus Ei\nMitat, paketin syvyys [mm] – Näyttö 290 mm\nMitat, paketin leveys [mm] – Näyttö 295 mm\nNettopaino [kg] – Näyttö 6.30 kg


Sano M, sano U, sano T, sano A, sano MUTA!\nKäväistiin sitten tänään pyörälenkillä... Pitkästä aikaa oli sellaiset kelit, että uskaltauduin edes yrittämään pyörän selkään - kummasti nuo metsätiet vaan on jäässä, vaikka mittari näyttäisi plus-asteita kaksi viikkoa putkeen! No, tänään löydettiin sula vitosen lenkki ja käytiin vähän pitämässä hauskaa :) Enne juoksi tosi kivasti, vaikka paikoitellen tiet olivat niin mudassa, ettei pyörä meinannut liikkua mihinkään. Tyytyväinen olin kuitenkin, ei turhia pysähdyksiä, maiseman ihailuja tai muita hölmöilyjä. Käskyjä kuunteli tosi hyvin, ja kivaa oli molemmilla.\nLenkin päätyttyä oltiin molemmat äärimmäisen hehkeinä. Valitettavasti kamera ei tullu itse lenkille mukaan, mutta kotona oli pakko koittaa saada muutama havainnollistava kuva:\nMainitsinko jo, että oli hieman mutainen tuo keli?!\nPs. Viimeinen kuva havainnollistaa hienosti, miten Haltin housut kestävät mulla käytössä... Harmittaa, tykkään noista kovasti, mutta molemmat polvet samanlailla rikki rymyämisteni jälkeen. Normaalikäytössä varmasti toimisivat koirankin kanssa mainiosti, mutta mun käyttö ei ihan lukeudu tuohon "normaaliin"... :D\nLähettänyt Kata klo 14.46 2 kommenttia:\nTunnisteet: pyöräily, valokuvat, vetotreenit\nKäväisimme tänään jälleen lenkillä Suvin ja Vilin kanssa. Lenkin jälkeen pojat saivat riehua pihassa ja otettiin pienet tokoilutkin samaan syssyyn.\nIhan kamalasti ei Enteen kanssa jaksettu panostaa, kunhan puuhasteltiin :D Seuraaminen oli kamalaa, liikkeestä seisominen hidas ja perusasennot edessä tai vinossa. Putkeen meni siis, hah! Mutta liikkeestä maahanmenot oli kivoja. Luoksetulossa Enne katseli maisemia (no kun lintuja lensi juuri) eikä tullut ensimmäisestä käskystä. Toisesta sitten ok.\nTärkeintä oli kuitenkin huomata, että kyllä tuo ipana pysyy näpeissä, vaikka pienessä tilassa olisi läsnä toinenkin koira (ja vielä tuttu leikkikaveri). Nyt vaan otan itseäni niskasta kiinni selvittelen, josko saataisiin agility- ja/tai tokoryhmäpaikka jostakin, pääsisi sitten kunnolla treenailemaan :)\nLähettänyt Kata klo 11.41 2 kommenttia:\nRentouttavaa joulua ja vauhdikasta uutta vuotta 2012!\nLähettänyt Kata klo 11.22 Ei kommentteja:\nMeidän vuosi 2011 - miten siinä oikeasti lopulta kävikään?\nTammikuun alkupuolella tein vakaat suunnitelmat siitä, miten tänä vuonna edetään harrastusrintamalla. Lievästi jännityksen vallassa ajattelin nyt purkaa vuoden saavutukset ja "saavutukset", josko sitten välipäivinä ehtisi jo suunnitella tulevankin vuoden kuvioita :) Näin oli siis tarkoitus toimia:\n- kisat niin lumella kuin sulalla maallakin\nLumella kisattiin muutamaan otteeseen, mutta sulanmaan kisat jäivät ohjelmasta kokonaan pois. Selitys tähän on kyllä varsin luonnollinen: palatessamme keväällä Kuusamon reissulta, oli etelän lämpötilat sillä mallilla, että Enne ei nähnyt valjaita kuin kaksi kertaa paluumme jälkeen. Syksy taas meni omalta osaltani sairaslomalla, joten se niistä kisoista...\n- REK2-tulos kilpailukokeesta\nKYLLÄ, ja vielä kahteen kertaan! :)\n- YLE1-tulos käyttökokeesta?\nJuu ei. Ei lähimainkaan. Katsotaan, josko vielä joskus... Vaan kyllä sitä melkein pitäisi oma valjakko saada kasaan ennen käyttistä, Enne kun saisi mielestäni lähteä hakemaan JOH-tulosta, eikä se Enteen tuntien ole kovin simppeli homma vieraan kuskin valjakossa...\n- aktiivisempi tokoilu\nVaikka treenaaminen on ollut vaihtelevaa, voin hyvällä omatunnolla sanoa aktiivisuuden lisääntyneen ja edistymisen olleen huimaa! Tästä on hyvä jatkaa :)\n- TOKO-kisauran avaus\nKYLLÄ! Vaikka se virallinen kisa ei "ihan" putkeen mennytkään, on terävin kärki jännitykseltä murrettu ja toisaalta itsellä selkeämpi kuva siitä, miten jatkossa toimitaan. Ei kaduta, harmita eikä hävetä - ja miksi pitäisikään?!\nNäyttelyt jäivät tänä vuonna yhteen ainoaan. Alunperin suunnitelmissa ollut erkkari jäi väliin eikä sopivia tuomareita tuntunut lähimaastoista löytyvän. Espanjalaisille minimalamuuttien kannattajille en yllättäen huskya halua viedä :)\nKesäharrastuksena toimi melko pitkälti uinti, josta tulikin Enteen mielestä huippulaji! Hassua muistella, miten sitä aiemmin sai houkutella kastelemaan mahakarvansa ja kesällä tilanne oli jo täysin päinvastainen. Hyvää treeniä ja kamalilla helteillä oikeastaan ainoaa toimivaa liikuntaa.\nLisäksi ollaan ageiltu hyvin pienessä mittakaavassa, harjoiteltu temppuja ja koppailtu frisbeetä. Vallan mukava vuosi takana siis, toivottavasti ensi vuonna päästään vastaaviin tuloksiin!\nLoppukevennykseksi olin laittanut siskoni kuvaamaan videolla Enteen tölkinhakutempun. Valitettavasti video on kuitenkin kuvattu pystysuunnassa, mutta se näkyy vaakasuunnassa, joten joutunen kuvaamaan uuden pätkän paremmalla onnella. Pää kallellaan videon seuraaminen ei kuitenkaan loppupeleissä ole kamalan kivaa... Videota korvaa siis tällä kertaa yllä oleva Enteen näyte siitä, miten pieni huskylapsi nukkuu mieluiten :)\nLähettänyt Kata klo 22.00 4 kommenttia:\nVitsit, kun jaksaisi vähän useammin päivitellä, ei tulisi tällaisia kilometripostauksia... Koitan kirjoittaa lyhyesti! Valitettavasti kuvamateriaalia ei (taaskaan) ole, koska treenataan näemmä vain pimeällä (ja sen kerran kun ollaan hallissa ja kamerakin olisi mukana, unohdan koko kuvausasian - tietty).\nMutta siis, alotetaanpa vaikka vetojutuista. Enne on päässyt taas muutaman kerran valjakkoon juoksemaan. Menee ihan ok, joskin muut urokset aiheuttavat Enteelle pään vaivaa - kyllähän niihin nyt täytyy loppumatkasta keskittyä enemmän kuin itse vetämiseen. Huoh. Eilinen lenkki sen sijaan meni ihan mukavasti (mikäli pimeässä näin oikein) eikä vilkuiluja näkynyt. Taitaa taas olla vaan kokemattomuutta ja uuden tilanteen ihmettelyä yhdistettynä tuohon macholuonteeseen...\nTokoiltukin ollaan! Joskus viime viikolla pidettiin yhteistreenit Anskun ja Nemin kanssa, mutta ympäristö ei ollut ihan otollisin mahdollinen: treenasimme parkkipaikalla, joka oli jäätynyt niin, että esimerkiksi seurauttaminen oli mahdotonta epätasaisen maaston kanssa (kyllä, alusta oli KAMALA, eikä niin koira kuin omistajakaan pystynyt liikkumaan normaalisti). Treenailtiin sitten kapula suussa istumista (haastavaa edelleen, joskin sain palkattua pari hyvää) ja ihan uutta juttua, luoksetulosta maahanmenoa. Alkuun Enne juoksi eteeni ja meni siihen makaamaan, mutta pikkuhiljaa alkoi homman juoni hahmottua ja makuulle mentiin vauhdista ja kesken matkankin. Palkka heittäen koiran luo. (Oikeasti en muista mitään muuta, mitä treeneissä tapahtui, joten raportointi päättyköön tähän.)\nTänään tokoiltiin taas Anskun ja Nemin kanssa, tällä kertaa kera takapirun! Suunnitelmana oli siis, että treenataan paikkamakuuta, ja takapiru palauttaa Enteen maihin nousemisen jälkeen. Hyvä suunnitelma, vaan eihän se sitten tänään noussut :D Kovin oli levoton, hääräsi, haisteli, vaihtoi asentoa ja tarkkaili maisemia, vaan ei noussut. Eipä tuosta pisteitä olisi tullut kuin ehkä se 5, mutta kaipa tuokin jotain edistystä on? Muutenkin Enne oli vallan mainio otus. Seuraamisessa edisti alkuun kamalasti, mutta yksi ympyräseuruutus vasemmalle korjasi asennon (siis myös suoriin pätkiin!). Liikkeestä maahanmeno ok, joskin vähän hidas. Seisomisessa pysähtyy kyllä, mutta astelee ensin pari askelta. Pitäisi saada tuohon nyt jotain tolkkua taas. Luoksetulo jees, ei törmännyt! Yksi luoksetulosta maahanmeno, sekin hyvä. Kauhean nopeasti Enne ei vielä reagoi käskyyn, mutta enpä sitä toisella treenikerralla odottanutkaan. Vähän tuosta paistaa läpi se, että samoja liikkeitä tahkotaan jatkuvasti, mutta minkäs teet, kun alokasluokka on niin t-y-l-s-ä :( Mutta hirmuisesti ipana tarjosi seuraamista tänään, erityisplussa siitä - varsinkin, kun oli niin nätti kontakti koko ajan!\nLisäksi maanantaina käytiin ageilemassa. Koko treenit oli melkoinen hasardi ja puolet ajasta meni yli-innokasta koiraa pysäytellessä - Enteen mielestä kun hepuliralli olisi ollut paaaljon kivempaa. Huoh. Oppi näppärästi juoksemaan toisen koiran luokin, ärpele!! Tähän asti on aina voinut luottaa siihen, ettei Eps lähde muiden luo vaikka hepuloisikin, vaan toisinhan oli nyt (kerran livahti tänäänkin muuten, mutta tuli kyllä pikaisesti takaisin kun vähän huutelin). Alkuun Enne teki innolla ja hyvällä sykkeellä, mutta jostain syystä tahti hidastui jo ennen puolta väliä. Ehkä agility vaan on oikeasti sille henkisesti niin rankkaa ja vaatii vielä niin paljon aivotyötä, että treeniajat on liian pitkiä? Tai no, aivan taatusti asia onkin juuri näin, mutta eihän sitä treenihetkellä taas ajattele...! Mutta saatiin siis ihan ok rataakin tehtyä, pitäisi vaan itse panostaa siihen ohjaamiseen enemmän. Kontakteja harjoiteltiin myös (tällä kertaa ihan vaan käskyllä "rauhassa" ja käsiohjauksella, tuntui toimivan parhaiten tähän mennessä). Jännittävästi Enne tarjosi ylösnoustessa 2on2offia ja alastullessa istumista/maahanmenoa. Sopiihan se näinkin :D Keppejä muisteltiin myös, niihin ei ole ihan vielä löytynyt oikeaa rytmiä. Muuten taisikin sitten olla hyppyjä ja putkia lähinnä...\nPuolet touhuista varmaan puuttuu vielä, vaan jatketaan niistä toisen kerran (lue: kunhan muistan, mitä oikein ollaan puuhattu).\nLähettänyt Kata klo 20.35 2 kommenttia:\nHirmuisen kiva keli tänään! Tuntuu, että joko lähtee tuulen mukana lentoon tai vaihtoehtoisesti ei pääse vastatuulessa eteenpäin. Siis näin niinkuin kaksijalkaisena. Pieni nelijalka sen sijaan on elementissään: mitä kovempi tuuli, sitä kivempaa on! Sinänsä meillä ei pieniä erimielisyyksiä asiasta, kuten myös siitä, miten hauskaa koiran todellisuudessa on kiihdyttää vetäen laukkaan joka kerta, kun ihminen meinaa kaatua. Ei varmaan tarvi arvailla, kumpi edustaa kumpaa mielipidettä...!\nTänään käytiin kuitenkin pitkästä aikaa tokoilemassa Anskun ja Nemin kanssa. Enne oli ihan vaan hiukkasen turhan energinen, joten aloitettiin antamalla koirien juosta rallia ja purkaa pahimmat paineet ennen treenien aloitusta. Hyvin toimi, Enne oli pätevä kuin mikäkin ♥\nAlkuun otettiin sivulletuloa, jotka olivat nopeita ja tehokkaita (joskin perusasento hiukan turhan edessä, kuten aina). Seuraaminen oli mahtavaa, kamalaa edistämistä, mutta kontakti ja käännökset huippuja! (Hahahaa, "mahtava" määritellään näemmä nykyään niin, että puolet liikkeestä on ihan muuta kuin mitä pitäisi, mutta koko hommasta tulee mahtavaa kun molemmilla vaan on hauskaa :D) Kerran Enne huijaantui, kun hidastin tahtia ennen täyskäännöstä. Söpöläinen luuli liikkeen pysähtyvän, ja jäi perusasentoon minun kääntyessäni :D Myös seuraamista juosten testattiin, ei paha! Edistää varmaan puoli metriä, mutta pitää kontaktin ja pysyy oikeassa paikassa (lue: ei häviä siitä suunnilleen vasemmalta sivulta mihinkään kovin kauas).\nLiikkeestä maahanmeno oli mahtis! Ja meni jopa loskaiseen maahan, kun ei kamalan märkää ollut. Hyvähyvä :) Kyllä tuo kai joskus on nopeampikin ollut, mutta ei Enne nytkään mitään turhia pohtimaan jää.\nLiikkeestä seisominen on taas hakusessa, Enne askelsi ja pysähtyi vasta jalan polkaisusta. (Kiva, tämähän nyt kannattaakin opettaa sille!) Palatessa korjasi takajalat. Lisää treeniä tähän siis.\nLuoksetulo oli osittain hyvä: pysyi nätisti, tuli LUJAA ja istui nopeasti. Välissä Enne vaan ehti taklata oikein kunnolla, juoksi nimittäin tassut edellä maahaani... :D Täytynee alkaa keskittyä tähänkin.\nPaikkamakuu olikin sitten se treenien murheenkryyni. Ensin nousi Nemin perään, sitten nousi omalle hepulikierrokselleen, sitten nousi haistelemaan (tässä sentään laskeutui kaukokäskystä suorilta jaloilta). Että ei taideta sitten ihan lähiaikoina lähteä kisaamaan kuitenkaan :( Pakkohan tuohon olisi sitä ryhmätreeniä saada (ja lisäksi se takapiru kertomaan, että nouseminen ei mitenkään päin ole sallittua). Nyt Enne nousee ihan vaan tylsyyttään, ja palkkaa itsensä juoksemalla. Joku liina nyt vähintään pitäisi ottaa käyttöön, en edes ajatellut tilanteen olevan ihan näin paha... Ääh, mietin tätä kun jaksan :D\nLopuksi vielä koirat juoksemaan keskenään, josko nyt sitten hetkisen olisi rauhallista täälläkin.\nAiniin, ja vetolenkeistä vielä: käytiin viime perjantaina pyöräilemässä vitosen lenkki. Olosuhteet olivat aika mielenkiintoiset (mm. reilu kymmenen senttiä pehmeää hiekkaa tiellä, jolloin pyörä ei polkemallakaan meinannut liikkua mihinkään), mutta ihan kohtuullisesti lenkki sujui. Vaan sen jälkeenhän tulikin sitten lumet, eikä olla päästy enää treenailemaan... Aiemmin niin rauhallinen koira on lumen tulon myötä sitä mieltä, että vetolenkkien takia vähintään kuolee tylsyyteen,ja virtaa onkin sitten vaikka muille jakaa. Reellä kun tuon yhden kanssa on ihan turha lähteä junnamaan (eikä tuota lunta nyt tosiaan vielä jalasten alle asti ole!)...\nLähettänyt Kata klo 16.03 Ei kommentteja:\nTunnisteet: pyöräily, tokoilu, vetotreenit\nKyllä, vihdoin sain aikaiseksi kirjoittaa jo pitkään lupailemani frisbee-postauksen. Kuvamateriaali on vähintäänkin kyseenalaista, mutta onpahan ainakin jotain piristystä tekstin sekaan :)\nEnsimmäisenä askeleena opetin Enteelle, että frisbee ylipäätään on iiiihana ja sen kantaminen vähintäänkin maailman mahtavin homma. Alkuun palkkasin kiinnostuksesta, sitten kosketuksesta, lopulta kunnolla suuhun ottamisesta. En välittänyt, vaikka Enne olisi halunnut vain leikkiä vetoleikkejä kanssani frisbeellä - se oli joka tapauksessa kiinnostunut frisbeestä, joten kehuja ja palkkaa sateli runsain määrin. Pikkuhiljaa vaadin enemmän ja enemmän, ts. palkka tuli vasta, kun Enne haki frisbeen, frisbee oli palautunut käteeni jne.\nEnne innostui frisbeestä kovasti ja oppikin nopeasti nappailemaan (tai ainakin yrittämään) kiekkoa ilmasta. Suosikkijuttuna oli heitto, jossa Enne seisoo edessäni naama minuun päin, heitän frisbeen lähinnä ylöspäin ja ipana saa hypätä korrrrkealle napatakseen kiekon.\nJo alusta lähtien suurin haaste oli saada Enne ymmärtämään, että frisbeen voi kopata kiinni myös matalasta, pitkästä heitosta. Enne pyrki aina seisomaan edessä kasvokkain kanssani, jolloin se ei yksinkertaisesti ehtinyt kääntyä ja juosta frisbeetä kiinni ennen kuin se jo putosi maahan (heittopaikkana meillä on tällä hetkellä aidattu takapiha, jossa oikeasti pitkiä heittoja on mahdoton treenata - frisbee ei siis koko pihan mittaisessakaan heitossa ole ilmassa kovin kauaa). Tätä lähdimmekin treenaamaan järjestelmällisesti alkeista alkaen: vielä tälläkin hetkellä pidän itse Ennettä sivullani naama oikeaan suuntaan. Samaan aikaan kun heitän frisbeen, irrotan myös otteeni pannasta, jolloin Enteellä on jo lähtökohtana oikea asento ja menosuunta. Kuulostaa kovinkin yksinkertaiselta ja simppeliltä, mutta meillä tämä tosiaan on ollut suurin ongelma koko heittelyn ajan ;)\nPikkuhiljaa sitten pääsee pidentämään matkaa, vaikeuttamaan heittoja, ehkä ottamaan toisenkin frisbeen mukaan... Itse ostin Kuusamon reissultani jo toisenkin kiekon, josko joskus saataisi tätä meidänkin puuhastelu kehitettyä enemmän sen oikean dog frisbeen suuntaan :) Vielä ollaan ihan alkutekijöissä, mutta hitaasti hyvä tulee!\nMeillä käytössä on siis Dodgebee, koska itse en tykkäisi heitellä kovaa muovikiekkoa Enteelle. Niin paljon on nähty vaivaa siinä, että ipana ottaa erilaisia tavaroita suuhunsa ja suostuu kantamaan niitä, etten halua riskeerata tätä kaikkea aiheuttamalla pientäkään kipua (tai edes epämielyttävää tunnetta) suuhun. Malliltaan tuo meidän DB on 235 Hero Disc, mutta ainakin pikaisen googletuksen jälkeen uskoisin myös muiden mallien toimivan ihan yhtälailla. Omani olen ostanut tosiaan eräästä ohjelmapalveluyrityksestä, mutta netistähän noita näyttää saavan tilaustavarana, jos ei muualla satu tulemaan vastaan :)\nJostain syystä Enne vältteli tänään näyttäviä, korkeita hyppyjä, joista se yleensä tykkää kovasti. Nyt siis suunnataan hierojalle ja tutkitaan, ettei selkään ole päässyt tulemaan jumeja, jotka vaikuttavat tuohon liikkumiseen ja tekemiseen tällä hetkellä.\nLähettänyt Kata klo 14.11 2 kommenttia:\nMaailman onnellisimmat hetket\nMiten pienestä ihminen voikaan tulla onnelliseksi? Miten pienestä asiasta tulee sellainen olo, että elämällä on jotakin merkitystä? Miten pienestä tulee sellainen olo, että joku välittää ja odottaa?\nEnteen toinen päivä luonani - tästä se kaikki lähti liikkeelle!\nTänään tulin kotiin Voittaja-näyttelystä väsyneenä ja takki tyhjänä. Siskoni tuli rautatieasemalle vastaan Enteen kanssa. Enteen, joka minut nähtyään vispasi häntäänsä kuin viimeistä päivää, vikisi ja ulisi onnesta, juoksi täysillä ympyrää ja hyppäsi vauhdista syliini.\nNiin pienestä ihminen voi tulla onnelliseksi, tajuta elämän merkityksen ja huomata, miten suuressa roolissa pieni koira elämässä on.\nLähettänyt Kata klo 19.35 2 kommenttia:\nKäytiin keskiviikkona treenailemassa Lahdessa, eipä kyllä ole paljon sanottavaa niistä treeneistä. Kun ei homma toimi niin ei toimi. Kaikki muu ympärillä kiinnostaa noin miljoona kertaa enemmän kuin tekeminen ja häiriöherkkyys on noussut noin potenssiin 80 verrattuna normaaliin. En ymmärrä.\nSama homma vetojuttujenkin kanssa, periaatteessa Enne toimii ihan ok, mutta pystyisi parempaankin. Siinä vaiheessa, kun on aikaa katsella sorsia ja säätää ties mitä, ei töitä tehdä riittävän intensiivisesti. Turhauttaa, tylsistyttää ja väsyttää tämä tahkoaminen.\nAinoa, mikä tällä hetkellä tuntuu oikeasti sytyttävän Enteen, on frisbeen koppailu ja erilaiset hölmöilytemput. Täytynee jatkaa niitä, koittaa kehittää vetotreeneihin jotain kivaa ja miettiä, mitä tuon tokon kanssa nyt tehdään. Voi, kun pääsisi agilityradalle, niin saisi Ennekin pitkästä aikaa yhdistää maailman ihanimman asian (=juokseminen) ja tottelemisen samaan pakettiin... No, josko tässä kohta olisi jo muutto edessä, peukut pystyyn sen puolesta ;)\nTunnisteet: arkielämää, frisbee, tokoilu, vetotreenit\nJeps, me ollaan aloitettu uusi laji, tai ainakin laji uudella asenteella: tokoilua rennosti! Lähitulevaisuudessa ei olla kisoihin menossa (aiemmista suunnitelmistani huolimatta), kiitos epävarman paikkamakuun ja sen, että olen onnistuneesti sössinyt kaikki muut liikkeet - nyt siis otetaan rennosti ja pidetään hauskaa :) Kaikki vanhat älyttömyydet, kuten "teen vaan aloluokan kokonaiset liikkeet ja sen on siinä" ja "kyllä tän voi kai vielä kerran ottaa" joutavat romukoppaan uusien, fiksujen ideoiden tieltä (odottakaa vaan sitä seuraavaa päivitystä, eiköhän se jo kerro ideoiden "fiksuudesta" käytännössä!).\nTänään käytiin siis treenailemassa Anskun ja Nemin kanssa. Paikka oli uusi, kostea nurmikenttä lenkkeilyreitin varressa. Ihmisiä liikkui melko vähän, mutta jotakin ympärillä kuitenkin tapahtui koko ajan - ja sen huomasi! Alkuun otettiin helppoja perusjuttuja. Koira käskystä sivulle, palkkaus oma-alotteisesta kontaktista. Melkoisen kauan sai ekoilla kerroilla odotella, mutta kyllähän se katse sielä nousi :)\nSen jälkeen sivulletuloja muutaman askeleen liikkumisella, hyvää, nättiä ja ennen kaikkea kontaktillista tekemistä! Sen jälkeen peruuttaen maahanmenoa ja pysähtymistä, molemmat ok. Herkästi Enne liikkuu ensin minuun kiinni ja toteuttaa käskyn sitten (vaikka itse tämän jälkeen liikkuisin). Täytynee alkaa kiinnittää huomiota siihen, että käskyä tulee noudattaa heti. Nämä muuten hyviä, ei arastellut kosteaa alustaa makuissakaan ja ennen kaikkea kuunteli käskyt eikä säätänyt omiaan.\nAlkuun ajattelin, etten ota seuraamista ollenkaan, mutta kontaktin ollessa mainio ja vireenkin ok, päätin kokeilla. Muutamaa metriä maksimissaan, palkka ja mahtikehut kontaktista. Toimi! Nyt täytyy siis pitäytyä hetki näissä lyhyissä pätkissä eikä lähteä ahnehtimaan liikoja.\nLoppuun vielä "luoksetuloja", ts. koiran riehutus kolmimetrisessä gripissä ja kutsu kesken iloitsemisen. Hämmentävää kyllä, toimi vallan hyvin. Vikoissa toistoissa tuli ravilla, mutta pääasia oli, että tuli oikeaan paikkaan ja ekasta käskystä.\nTreenien jälkeen vielä pallo kehiin, hetkisen Eps sai leikkiä ja riekkua pitkästä aikaa tennispallon kanssa. Hihnassa toki, mutta ehkäpä tuokin lisää hallittavuutta - ihmeen vähän hihna nimittäin kiristyi!\nJatkossa siis vastaavia treenejä ja annetaan niiden kisamaisten suoritusten olla siihen saakka, että saadaan paketti taas kasaan ja oma motivaatio kohdilleen. Kyllä tästä vielä noustaan :)\nKoitanpa vihdoin ryhdistäytyä bloginkin suhteen, ja alkupamauksena uuteen nousuun saa tällä kertaa toimia muutama haaste (...ja jotta tämä uusi alku ei nyt ihan vallan ylittäisi odotuksia, niin teen haasteet yhdistettynä, jolloin toinen jäänee hieman puoliteholle ;D). Ja välikommenttina vielä: jännä, miten parin viikon tauko kirjottelusta saa oikeasti aikaan tunteen, että tätä hiljaisuutte olisi jatkunut kovinkin pitkään...\nMutta siis, ensin Viivi heitti haasteen, jossa oli tarkoituksena kertoa kahdeksan asiaa omaan koiraharrastukseen ja -puuhailuun liittyen. Tämän jälkeen Johanna kertoi antamastaan tunnustuksesta, johon liittyy lisäksi haaste kiittää tunnustuksen antajaa (KIITOS!), jatkaa tunnustuksen levittämistä (pahoittelen, jätän tämän väliin: lähes kaikissa lukemissani blogeissa on jo pyörinyt ainakin jompi kumpi haasteista!) ja kertoa kahdeksan asiaa itsestään. Koska molemmissa haasteissa kaivataan kahdeksaa asiaa, yhdistettäköön ne tällä kertaa samaan postaukseen. Tässä siis, kahdeksan enemmän tai vähemmän järkevää asiaa koirailuihini liittyen:\n1. Koiraharrastukseni juuret juontavat kauas menneisyyteen. Käytännössä heti opittuani lukemaan alkoi koirakirjojen hamstraus kirjastosta ja ala-asteiässä perheemme hupia oli kysellä minulta ohi kulkevien koirien rotuja. Uskomatonta kyllä, tunnistin käytännössä rodun kuin rodun!\n2. Olen oppinut valtavasti jo pelkästään omilta koiriltamme. Kun ensimmäinen yksilö on terävä, kovapäinen ja erittäin vahtiviettinen laumanvartija, toinen välillä paniikkimaisen arka ja valitettavasti mystisesti sairas laumanvartija ja kolmas kovapäinen husky, joka ei kunnioita ketään tai mitään, on oppia tullut jo näiltä koirilta p-a-l-j-o-n!\n3. Enne muistuttaa omistajaansa monessakin asiassa hälyttävän paljon. Esimerkkeinä mainittakoon ääretön kiukkuisuus väsyneenä sekä sekopäinen energia innostuessa. Eps on elämäni koira, käytännössä täydellinen yksilö minulle.\n4. Minut muistetaan peruskouluajoiltani taatusti tyttönä, joka ei ajatellut muuta kuin koiria, puhunut muusta kuin koirista, harrastanut muuta kuin koiria... Peruskysymys luokkakavereiltani esimerkiksi lomien jälkeen oli aina jotakin koiriin liittyvää - enhän olisi voinut tehdä muutakaan :)\n5. Harrastin valjakkourheilua vuosia ennen oman koiran hankkimista. Mieleni huskyn hankkimisen suhteen muuttui noin kahden viikon välein, kunnes varasin siperialaispennun (joka ei koskaan syntynyt).\n6. Olen ehtinyt testata koiraharrastuslajeja laidasta laitaan: toko, agility, valjakkourheilu, näyttelyt ja junior handler ovat tulleet tutuiksi omina harrastuksina. Lisäksi olen palloillut hakumetsässä ja tehnyt jälkiä. Edelleenkään en osaa päättää, mitä kaikkea tahtoisin itse koiran kanssa harrastaa.\n7. Olen vainoharhaisen tarkka siitä, miten paljon Enne joutuu olemaan yksin. Työpäivän ja työmatkojen jälkeen en suostu jättämään ipanaa enää yksin kuin poikkeustapauksissa - edellyttäen, että työpäivän jälkeinen ohjelma on käsittänyt liikuntaa, aivotyötä ja koirakavereita. Pahimmillaan otan Enteen kauppareissulle ennemmin mukaan autoon kuin jätän yksin kotiin.\n8. Erilaiset koiratapahtumat, kisat ja muut vastaavat ovat elämäni eliksiiri! Tämän syksyn osalta onkin tullut ihan hassu olo, kun en saikun takia ole päässyt käytännössä mihinkään tapahtumaan. (Sailalle terkut - mihinkäs lähdettäis?! :D ) Valitettavan usein näihin tapahtumiin kuluu myös merkittävät summat rahaa matkojen, osallistumisten ja hei-tätä-me-todellakin-tarvitaan -ostosten muodossa.\nLähettänyt Kata klo 13.22 2 kommenttia:\nOn jäänyt blogin päivitys vähemmälle viime aikoina, vaikka kovasti ollaankin yritetty tehdä kaikenlaista. Jotenkin ei vaan ole ollut intoa ja jaksamista istua näpyttelemään tänne niitä tekemisiä. Nyt alkaa kuitenkin olla pakko, ennen kuin unohdan kaiken itsekin :D\nTokoiltu ollaan niin kotona kuin muuallakin. Kotona homma toimii kuin unelma niin sisällä kuin pihallakin, mutta tilaa kamalan pitkiin suorituksiin ei ole. Aika perussettejä ollaan treenailtu, alo-liikkeitä tempuilla höystettynä. Osasto "muualla" käsittää lähinnä kimppatreenit Anskun ja Nemin kanssa. Niissä Enne ei ole varsinaisesti esittänyt ihan parasta osaamistaan, vaan tekeminen on ollut vähän sinne päin. Vaan eipähän tuo oma innostuskaan ole ihan kohdillaan ollut, joten se vaikuttaa varmasti koiraankin. Perjantaina saatiin pitkästä aikaa hyvä treeni, vaikka alku olikin kaikkea muuta kuin suunniteltu: seurassa oli Anskun ja Nemin lisäks porokoirauros, joka pääsi karkuun ennen tokoilun aloittamista. Syöksyi suoraa Enteen luo ja pojat ottivatkin näppärästi yhteen - tosin esillä taisi olla enemmän hampaita ja tappamisääniä kuin varsinaista tappelua :D Nopeasti saatiin pojat irti toisistaan, ja Enne palautui nopeasti eikä jäänyt kyttäilemään ja säpsymään. Eihän tuollainen alku mitenkään päin toivottava ole, mutta näkipä taas, että ipanalla on palikat kohdallaan päässä, kun homma toimii tuollaisenkin jälkeen.\nMutta niihin varsinaisiin liikkeisiin: seuraaminen osittain hyvää, osittain kontakti ihan kateissa. Periaatteessa osaa kyllä nostaa katseen, mutta usein putoaa nopeasti uudelleen. Saatiin kuitenkin toooosi mainiota pätkääkin väliin.\nLiikkeestä seisominen ihan kamala. Askelsi vaikka miten, jos edes yritti toteuttaa käskyä.\nLiikkeestä maahanmeno hidas tai vajaa. Joko ei laskeutunut ekasta käskystä tai vaihtoehtoisesti jätti kyynärät ilmaan (nii-in, on tainnu namit lennellä vähän turhan aikaisin!).\nLuoksetulo otettiin hihnan kanssa. Pysyin hyvin (kunhan tajusi, että tarkoitus on jäädä istumaan - tässä äänensävyllä on HUIMA merkitys, näemmä!), tuli vauhdilla eikä kovin pahasti törmännytkään ;) Ja ennen kaikkea ei harkinnut taakse lähtemistä, vaikka muut siellä tekivätkin. Kerran palkkasin istumisesta, kun Nemi sopivasti otti luoksetulon Enteen takana ja Eps istui kuin tatti.\nPaikkamakuu on levotonta, mutta pysyy silti. Tylsistyy herkästi, joten pitäisi pian päästä koittamaan tätä avustajan kanssa. Koska Enne taatusti nousee tylsyyttään nopeastikin, pitää saada avustaja (kyllä Suvi, tarkoittaa juuri sua!) koiran taakse hallinnoimaan ja palauttamaan sen kera rumien sanojen takaisin makuutilaan. Sen jälkeen oma käskyni.\nKokonaisuudessaan perjantain treeneissä oli kuitenkin havaittavissa sitä Enteelle ominaista tekemisen intoa, joka toisinaan on ollut kateissa. Nyt vaan jatketaan rennolla otteella, niin eiköhän siitä hyvä tule.\nVetopuolen treeneistä muutama sana: tällä hetkellä tehdään noin 8 km pyörälenkkejä. Toisinaan Enne saa peräänsä renkaan, mutta silloin matka lyhenee reippaanlaisesti. Reittien löytyminen on edelleen kiven alla, mutta onneksi nyt on tuo sopiva kasi löytynyt. Tylsäähän se kuitenkin on jankata samaa reittiä jatkuvasti - varsinkin kun takaisin on tultava samaa tietä :/ Mutta pääasia että ipanan saa valjaaseen, muuten olisi kyllä omistajan pinna kireällä ja ikkunalasit helisemässä hepulihetkien seurauksena...\nAiniin, ja lopuksi vielä: Enteen frisbeekoulusta tulee juttua heti, kun saan valokuvaajan ottamaan muutaman sopivan otoksen tekstin oheen.\nJa muutama blogihaastekin on minulle heitetty, koitan ryhdistäytyä ja tehdä jotain niidenkin eteen ;)\nLähettänyt Kata klo 15.17 2 kommenttia:\nTuo eilinen päivitys kuvasti pääasiallisia viime aikoina vallinneita tunteita, vaan pakkohan nyt on kirjoittaa, kun kaverina on tänään ollut maailman mainioin huskylainen (lukuunottamatta sitä, että Enteen maha on TAAS sekaisin! Mitä sillä rautamahalle tapahtui, aiemmin ei maha tykkänyt huonoa oikein mistään...).\nKävästiin pyörälenkillä. Facebook-statukseni kertonee olosuhteista riittävästi: "Joskus sitä miettii, mitä järkeä tässä valjakkourheiluharrastuksessa on. Erityisen vahvoina nämä mietteet nousevat pintaan, kun ulkona sataa kaatamalla, tuulee ja on kylmä. Tiet on ravassa ja on käytännössä sama, minkä väriset vaatteet päällensä pukee - ruskeita ne kuitenkin ovat mutakuorutuksen saatuaan. Sormet jäätyvät niin, etteivät ne liiku kunnolla. Koiran saa pestä kotiin päästyään, ellei halua samaa rapakerrosta koko taloon. Ja SILTI sitä aina vaan pakkaa uudelleen autoon pyörän, koiran ja valjaat. Ihme juttu!"\nEli, olosuhteet olivat kurrrrjat. Vaan ipana ei niistä piitannut, vaan pinkoi miljoonaa ja kääntyi juuri kuten käskin. Alunperin suunniteltu kasin lenkki kutistui kutoseksi, koska olin niin märkä ja jäässä, ettei paljon naurattanut. Mutta Enne oli pätevä, vaikka välillä pelleilikin (kuvitteli ilmeisesti olevansa hirvimetsällä tai muuta yhtä fiksua). Yllätti jopa äärimmäisen positiivisesti ylämäessä, jossa väkisin väänsi vauhdin laukalle kesken mäen. Mainio ipanaattori :) Eli lopputulos: olen huumassa enkä osaa sanoa mitään järkevää. (Paitsi sen, että tuo pyöräily olisi huomattavasti turvallisempaa, jos koira olisi pyörässä kiinni tai jos pyörässä olisi edes joku systeemi, joka estäisi liinan menemisen renkaan alle, jos se löystyy äkkinäisesti.)\nLenkin jälkeen levättiin (=omistaja lämmitteli) hetki, sen jälkeen vähän kouluttauduttiin. Enne oli NIIN vireessä, ettei paremmasta väliä! Jopa metallikapula nousi viisi kertaa ilman mitään ongelmia, jes! Lisäksi otettiin stoppeja, peruuttamista, yhdet jäävät (molemmat hyvät), ympäri pyörimisiä, kasia jalkojen välistä ja semmosta jalan alitus - ylihyppy -temppua. Enne oli intona, ihan sama mitä tehtiin :) Pientä hepulia oli havaittavissa (hyvästi, parketti!), mutta hyvin tuo keräsi itsensä ja jatkoi - intona edelleen. Lopuksi sai vielä aktivointipullon, mutta siitä ei näemmä enää ole haastetta pätkääkään - Enne nappaa sen suuhunsa ja kallistaa niin, että namit tippuvat. Tahallista vai ei, en tiedä. Ei siinä kuitenkaan minuuttia kauempaa mennyt, että pullo oli tyhjä ;)\nLähettänyt Kata klo 18.52 1 kommentti:\nBlogi on jäänyt näppärästi taka-alalle viime aikoina, mutta se ei suinkaan tarkoita, että meillä olisi eletty hiljaiseloa - päinvastoin. Sen sijaan talossa on ollut säpinää yli omien tarpeiden useampanakin päivänä viimeisen viikon aikana. Jos siis hakusessa on ylitsepursuavaa huskyenergiaa, täältä saa noutaa sopivan annoksen (Enteeltä ei kysytä mielipidettä asiaan). Näemmä päällä on tällä hetkellä kun mikään ei riitä -moodi, jonka seurauksena saamme "riemulle" seurata huikeaa virtapiikkiä aina ruuan jälkimainingeissa. Kyseinen virtapiikki ei todellakaan ole mitään kivaa pikku telmimistä, vaan mitä ilmeisimmin Enteen tavoitteena on saada talon seinät romahtamaan keinolla millä hyvänsä. Ihmisasukkaat tykkäävät hyvää... Huoh. Esimerkiksi tämän päivän kombinaatio normaali kunnon lenkki - riehuminen ulkona - frisbeen koppailu ei vähentänyt tuon sekopäisen riekkumisen määrää lainkaan. Jes. On ihanaa omistaa husky!\nMuttamutta, nyt on luvassa maailman rönsyilevin teksti viime aikojen tekemisistä, koittakaa pysyä mukana! (ja tämän jälkeen voisin vihdoin koittaa ehtiä lukea muidenkin kuulumisia) Koska en heti ole laittanut ylös meidän viime aikaisia tekemisiä, tässäpä tulee puuhastelujuttuja lähinnä pääpiirteittäin, yksityiskohdat kun ovat jo jääneet unholaan.\nVetolenkit ollaan päästy aloittamaan taas. Viime viikonlopusta lähtien ollaan käyty pyörälenkillä neljä kertaa matkojen vaihdellessa neljästä kilometristä reiluun kuuteen. Matkaa voisi hyvinkin lisätä jo reippaasti, kun vaan olisi sopivia reittejä! Täällä päin kun teiden valtiaiden mielestä on äärimmäisen fiksua vetää jättimäistä sepeliä kaikille hiekkateille -> tosi kiva juttu tassuja ajatellen. Tai vaihtoehtoisesti hyvät hiekkatiet sijaitsevat puolustusvoimien alueella, jonne ei varsinaisesti ulkopuolisilla ole asiaa... (Missä ihmeessä ollaan aiemmin tehty täällä pidempiä lenkkejä?! Mielestäni ollaan oltu aina noissa samoissa maastoissa, mutta eihän siellä saa kilometrimäärää kasvatettua sitten millään...) No mutta, alkuun ollaan kuitenkin pääty varsin mukavasti. Harmaita hiuksia tuottavat lähinnä isot ylämäet - itse kun en pysty täysipainoisesti niitä polkemaan polveni takia eikä Enne yksin jaksa pitää hyvää vauhti yllä mäen ollessa kovin jyrkkä tai pitkä. Perinteisiä "miten ylämäessäkin kuuluu vetää"-harjoitteita ei myöskään pystytä tekemään juurikin tuon polveni takia... No, katsellaan. Muuten sujuu ihan mukavasti, joskin pari kertaa Enteen aivoissa on ilmeisesti ollut joku ajatuskatkos sen päättäessä, että pn ihan jees sännätä metsään pyydystämään lentäviä lintuja tiellä juoksemisen sijaan. Tai sitten se vaan ajattelee, että ainakin äänijänteeni tarvitsevat treeniä, jos muuten Enne hoitaa kaiken rasittavan ;)\nTokoiltu ollaan myös, sekä kotona että ekaa kertaa muutenkin, kun perjantaina pidettiin kimppatreenit Anskun ja Nemin kanssa. Perjantaina tekeminen oli keskinkertaista, osittain ihan mainiota tekemistä, toisinaan lähinnä tähyilyyn ja haisteluun keskittyvää säätämistä. Oma mielialakaan ei ollut parhaimmillaan, joten siitä löytynee heti osasyy tason vaihteluun. Liikkeissä tuntuu tulevan takapakkia, seuraaminen on ok, mutta kontakti putoaa tooooosi herkästi. Jäävät on jotain ihan kamalaa, maahan ei meinaa laskeutua millään ja seisomisessa ottaa askelia. Näitä treenasin kotipihalla niin, että käskyn jälkeen oikeasta toiminnasta heitin namin jatkaessani itse matkaa, tuntui toimivan. Perjantaina oli kuitenkin koko ajatus taas kateissa, joten täytyy nyt miettiä tuota toteutusta. Maahanmenot on tosi nopeita edessä ja vaikka kesken hepulinkin, mutta jostain syystä tuosta sivulta ei meinaa toimia taaskaan. Taitaa olla eniten tahkottu liike tämä, parhaimmillaan näyttävä ja ehdottomasti kympin arvoinen, muuten sitten ihan mitä sattuu :D\nNoutotreeneissä ollaan nyt jätetty hetkeksi metalli pois ja keskitytään oikeaan tekemiseen puisella. Jostain syystä kapulan pitäminen istuen on Enteelle mahdoton käsite, mutta perjantaina saatiin muutama sekunnin mittainen onnistuminen. Ehkä sekin siitä vielä joskus... Kantaa kapulaa hyvin ja tuo käteen, irrottaa käskystä. Lähtökohtana ihan hyvä kuitenkin, luovutus vaan on se haastava osuus.\nRuutua piti ottaa perjantaina lyhyellä matkalla niin, että lähetän palkkapurkille, käsken seistä ja palkkaan uudelleen. No, unohdin koko purkin kotiin, joten se siitä sitten :D Ilman purkkia en tässä kohtaa halua ruutua tehdä, koska Enne herkästi jää metsästämään nameja keskittyen vaan nenähommiin kuuntelun sijaan. Purkki on selkeä, nami on purkissa ja sen syötyä enempää ei ole.\nFrisbeestä pidettiin vähän taukoa, tänään kaivettiin se pitkästä aikaa esiin ja vähän leikittiin. Ja kas, ipanahan oli liekeissä! Jo frisbeen esiin ottaminen sai aikaan sellaisen hepulin, että ennen heittelyä suunniteltu harjaus oli melko turha toivo... Pitkään tuo jaksoikin koppailla, ja nättejä koppeja ottikin toooosi korkealta! Jee :) Sen sijaan matalien pitkien heittojen koppaus on ihan hakusessa, Enteellä ei taida olla mitään aavistusta, että koko kiekon koppaaminen sellaisestakin heitosta olisi mahdollista. Helpoissa, ihan megalyhyissä ja hitaissa heitoissa pysyy mukana, joten niistä jatketaan eteenpäin. Kivaa tuolla joka tapauksessa on, enkä kovin usein ole nähnyt Enteen keskittyvän yhteen asiaan noin pitkään ja intensiivisesti putkeen. Juuri meille sopiva laji siis :) Kiekon palauttaminenkin on iskostunut päähän ihan loistavasti, joka kerta frisbee palautetaan vähintään jalkoihini, jos ei käteen saakka.\nEttä sellaista meille! Nyt koitetaan viritellä tuota tokoa taas kuntoon, päästä pidentämään noita vetolenkkejä ja huvitellaan frisbeen kanssa :) Ja tuon ylimääräisen sekoilun kun saisi pois, niin kiva olisi... Osasyynä taitaa tosin olla se, että nykyään Enteen yksinoloajat ovat kaukana siitä, mihin se on tottunut. Aiemmat 8-9h yksinolot ovat kutistuneet pariin tuntiin, joten ehkäpä kyseessä on myös jonkin asteinen stressireaktio? No, ehkä me kohta jo päästäisiin taas muuttamaan omiin oloihimme....\nLähettänyt Kata klo 18.38 5 kommenttia:\nTunnisteet: arkielämää, frisbee, pyöräily, tokoilu, vetotreenit\nMeidän vuosi 2011 - miten siinä oikeasti lopulta k...


Uutiset arkistot - Sivu 28 29:stä - Karelia-ammattikorkeakoulu\nKysely Karelia-amk:n kehittämis- ja palvelutoiminnan vaikuttavuudesta yrityksille ja yhteistyökumppaneille\nPost author By Prepula Anne\nPost date 11.2.2020\nEi kommentteja artikkeliin Kysely Karelia-amk:n kehittämis- ja palvelutoiminnan vaikuttavuudesta yrityksille ja yhteistyökumppaneille\nVaikuttuvuuden arviointikysely yrityksille ja yhteistyökumppaneille Karelia-ammattikorkeakoulu palvelee yrityksiä ja yhteistyökumppaneita tuottamalla tutkimus- ja kehittämis- ja innovaatiotoimintaa (TKI) sekä koulutus- ja asiantuntijapalveluita. Osana toiminnan kehittämistä toteutamme vuosittain vaikuttavuuden arviointikyselyn, jolla kartoitamme Karelia-ammattikorkeakoulun ja kumppaneiden yhteistyötä kehittämis- ja palvelutoiminnassa. Linkki kyselyyn Käsittelemme kyselyn vastaukset luottamuksellisesti ja anonyymisti. Kyselyyn yhteystietonsa jättäneiden kesken arvotaan elokuvalippuja! Palautekyselyyn pyydetään vastaamaan 28.2.2020 […]\nOpiskelijapalveluiden uudet aukioloajat\nPost author By Pajarinen Suvi\nPost date 4.2.2020\nEi kommentteja artikkeliin Opiskelijapalveluiden uudet aukioloajat\nOpiskelijapalveluiden aukioloajat ovat muuttuneet Uudet aukioloajat ( sis.puhelinpalvelu ja chat) ma-ti klo 10 – 14 ke suljettu to-pe klo 10 – 14 Puhelinpalvelu 013 260 6412 aukioloaikoina. Muina aikoina palvelemme sopimuksen mukaan ajanvarauksella opiskelijapalvelut@karelia.fi.\nKarelia UAS is seeking to recruit a Lecturer in Industrial Management\nEi kommentteja artikkeliin Karelia UAS is seeking to recruit a Lecturer in Industrial Management\nKarelia Ammattikorkeakoulu Oy / Karelia University of Applied Sciences Ltd is seeking to recruit a Lecturer in Industrial Management The contract of employment is permanent as of 1st May 2020. The duties in the position include teaching in various areas of expertise in the English-mediated engineering education, Degree Programme in Industrial Management, and supervising the compilation […]\nEi kommentteja artikkeliin Avoin työpaikka: energia- ja ympäristötekniikan lehtori\nKarelia Ammattikorkeakoulu Oy hakee Energia- ja ympäristötekniikan lehtoria 1.5.2020 alkaen toistaiseksi voimassa olevaan työsuhteeseen. Lehtorin tehtäviin kuuluvat energia- ja ympäristötekniikan opetus eri osaamisalueilla ja opinnäytetöiden sekä harjoittelun ohjaus. Toimenkuvaan kuuluvat opetuksen lisäksi erilaiset tutkimus- ja kehittämistehtävät sekä maksullinen palvelutoiminta. Painotamme valinnassa:– energiatekniikan osaamista ja työkokemusta,– hajautettujen energiaratkaisujen ja laitetekniikan osaamista,– kiertotalouden ja prosessitekniikan tuntemusta,– toimivia alaan […]\nNaiset ja vihapuhe elektronisessa urheilussa\nPost author By Jussila Rauno\nPost date 27.1.2020\nEi kommentteja artikkeliin Naiset ja vihapuhe elektronisessa urheilussa\nNaiset ja vihapuhe elektronisessa urheilussa Medianomiopiskelijat Julia Kiiskinen ja Venla Naumanen ovat selvittäneet Karelia-ammattikorkeakoulussa toteutetussa opinnäytteessä Naiset ja elektroninen urheilu naisten asemaa ja pelikeskusteluissa esiintyvää vihapuhetta kotimaisessa elektronisessa urheilussa ja sen yhteisöissä. Aihealue on jäänyt tähän asti muun peleihin suunnatun huomion ja tutkimuksenkin varjoon. Opinnäyte tarjoaa kiinnostavan ja ajankohtaisen katsauksen kilpapelaamisen sukupuolittuneisiin käytäntöihin. Kiiskinen ja Naumanen ovat keränneet opinnäytteen aineiston pelaajille […]\nAvoin työpaikka: opintoasiainsuunnittelija\nPost date 24.1.2020\nEi kommentteja artikkeliin Avoin työpaikka: opintoasiainsuunnittelija\nKarelia Ammattikorkeakoulu Oy hakee Opintoasiainsuunnittelijaa Toistaiseksi voimassa olevaan työsuhteeseen 1.3.2020 alkaen. Opintoasiainsuunnittelijan keskeisimpinä työtehtävinä ovat – opiskelijahallintoon liittyvät suunnittelu- ja kehittämistehtävät – eri koulutuksiin liittyvät opiskelijahallinnon tehtävät,– opiskelijahallinnon tietojärjestelmiin liittyvät vastuut, – korkeakoulujen yhteistyöopintoihin ja avoimeen ammattikorkeakouluun liittyvät tehtävät, – asiakaspalvelutehtävät sekä – muut erikseen määritellyt opiskelijahallintoon liittyvät tehtävät. Painotamme valinnassa – näyttöä tai näkemystä opiskelijahallinnon […]\nKarelia-ammattikorkeakoulun englanninkielisiin koulutuksiin lähes 800 hakijaa\nEi kommentteja artikkeliin Karelia-ammattikorkeakoulun englanninkielisiin koulutuksiin lähes 800 hakijaa\nKarelia-ammattikorkeakoulun englanninkielisiin koulutuksiin lähes 800 hakijaa Karelia-ammattikorkeakoulun kahteen englanninkieliseen koulutukseen haki yhteensä 774 hakijaa Suomesta ja eri puolilta maailmaa. Haku päättyi keskiviikkona. Suositummaksi osoittautui International Business -koulutus, jossa 40 aloituspaikkaa tavoitteli 578 hakijaa. Industrial Management -koulutuksen 40 aloituspaikkaa tavoitteli puolestaan 196 hakijaa. Suomalaisia hakijoita oli 92 ja maakunnittainen kärkikolmikko oli Pohjois-Karjala, Uusimaa ja Pohjois-Savo. Suurimpia hakijamaita […]\nYrjö Myllerin säätiöltä 30 000 euroa Karelia-ammattikorkeakoululle\nPost date 23.1.2020\nEi kommentteja artikkeliin Yrjö Myllerin säätiöltä 30 000 euroa Karelia-ammattikorkeakoululle\nYrjö Myllerin säätiöltä 30 000 euroa Karelia-ammattikorkeakoululle Yrjö Myllerin säätiö lahjoitti Karelia-ammattikorkeakoululle 30 000 euroa. Lahjoitus kohdistettiin talotekniikan koulutukseen. Yrjö Myllerin säätiö perustetiin vuonna 2003 LVI-Myllerin juhliessa 50. toimintavuottaan. Säätiön tarkoituksena on lahjakkaiden LVI-alan opiskelijoiden ja alalla työskentelevien tukeminen sekä LVI-alan koulutuksen ja kehityksen tukeminen. – Säätiön toiminta on aiemmin ollut varsin pienimuotoista, mutta nyt […]\nViscult pitää taukoa vuonna 2020\nEi kommentteja artikkeliin Viscult pitää taukoa vuonna 2020\nViscult pitää taukoa vuonna 2020 Vuodesta 2001 Joensuussa vuosittain järjestetty etnografisten dokumenttielokuvien festivaali Viscult pitää välivuoden vuonna 2020. Viscultin viime vuosien myönteinen kehitys huipentui lokakuussa 2019 järjestettyyn nelipäiväiseen Viscult–NAFA 2019 – Cultural Connections -festivaaliin, joka toteutettiin yhteistyössä Nordic Anthropological Film Association (NAFA) -tutkijajärjestön kanssa. Festivaaliin kuului myös kansainvälisen Visual Anthropology of the North -tutkimusprojektin […]\nKarelia-ammattikorkeakoulu sai tunnustusta tutkimuksen avoimuudesta\nEi kommentteja artikkeliin Karelia-ammattikorkeakoulu sai tunnustusta tutkimuksen avoimuudesta\nKarelia-ammattikorkeakoulu sai tunnustusta tutkimuksen avoimuudesta Karelia-ammattikorkeakoulu on yksi parhaiten menestyneistä korkeakouluista opetus- ja kulttuuriministeriön juuri julkaistussa selvityksessä, jossa kartoitettiin suomalaisen tiedeyhteisön toimintakulttuurin avoimuutta. Karelian tutkimus-, kehittämis- ja innovaatiotoiminnan (TKI) käytäntöjen arvioitiin edistävän avointa tiedon tuottamista ja hyödynnettävyyttä erinomaisesti. Karelia saavutti avoimuuden korkeimman, eli viidennen tason ja oli ammattikorkeakouluista toiseksi paras. Avoimen toimintakulttuurin tavoitteena on tutkimustulosten […]


Y H D I S T Y S\nHelsingfors Gästhem rf.\nVISIO - TULEVAISUUDEN PÄÄMÄÄRÄ\nHelsingin Vieraskoti on maamme vanhin ja pitkäaikaisin asunnottomien palvelujen tuottava yksikkö, kansainvälisestikin hyvin tunnettu ja arvostettu palveluntuottaja. Pääkaupunkiseudulla Vieraskoti tunnetaan myös luotettavana yhteistyökumppanina ja työnantajana Vieraskoti toimii inhimillisen kärsimyksen vähentämiseksi sekä asiakkaiden elinolosuhteiden ja elämänlaadun parantamiseksi, asiakkaiden perusoikeuksia kunnioittaen.\nMISSIO - YHDISTYKSEN TEKIJÄT\nHelsingin Vieraskodin perustehtävänä on pitkäaikaisasunnottomien päihde- ja mielenterveysongelmaisten ihmisten auttaminen lähimmäisen rakkauden pohjalta. Käytännössä tämä tarkoittaa asunnon järjestämisestä ja asukkaiden tarvitseman tuen rakentamista asumisen turvaamiseksi. Merkittävänä osana toiminnassa on myös vapaaehtoisten monipuolinen toiminta sekä kuntouttavilla vapaa-ajan – ja työtoiminnan palveluilla. Helsingin Vieraskoti toimii myös yhteistyössä muiden järjestöjen, kuntien ja eri seurakuntien kanssa.\nARVOT - TOIMINTAPERIAATTEET\nHelsingin Vieraskodin toimintaa ohjaavat kristilliset arvot, joista näkyvimmät ovat ihmisarvon tunnustaminen, lähimmäisen rakkauteen perustuva välittäminen. Lähimmäisenrakkaus toimii inhimillisen kärsimyksen vähentämiseksi sekä asiakkaiden elinolosuhteiden ja elämänlaadun parantamiseksi. Ei tunne toivottomia tilanteita, jokaisella on lupa olla keskeneräinen. Asiakkaiden perusoikeuksien kunnioittaminen on tärkeä osa asiakastyötä, Yksikön arjessa näkyy vahva yhteisöllisyys, sekä kunnioitus muita kohtaan ja toisten erilaisuuden hyväksyminen. Kaikki ihmiset ovat arvokkaita yksilöinä ja yhteiskunnan jäsenenä uskontoon, rotuun, sukupuoleen, kieleen tai yhteiskunnalliseen alkuperään katsomatta. Asiakasta tulee kunnioittaa hänen elämäntilanteesta huolimatta.\nToimintamme ohjaa viisi perusarvoa